title: Fort Payne

text: Fort Payne on kaupunki Alabaman osavaltiossa, Yhdysvalloissa. Se kuuluu DeKalbin piirikuntaan ja on sen hallintokeskus. Vuoden väestönlaskennassa kaupungin väkiluku oli 14 012, mutta vuoteen 2017 mennessä se oli laskenut 14 071:een.


title: Windows Tehtävien ajoitus

text: Tehtävien ajoitus on osa Microsoft Windows käyttöjärjestelmää , joka tarjoaa mahdollisuuden ajoittaa ohjelmien tai skriptien käynnistyksen ennalta määriteltyjä kertaa tai tietyn aikojen välein: työn aikataulutus (tehtävän ajoitus). Se oli ensimmäinen käyttöön Microsoft Plus! for Windows 95 , koska "Järjestelmä Agentti" , mutta nimi muutettiin "Task Scheduler" vuonna Internet Explorer 4.0: n ja Windows 98. The Windows Event Log palvelun on oltava käynnissä, ennen kuin Task Scheduler käynnistyy.


title: Windows Tehtävien ajoitus

text: Tätä palvelua ei tulisi sekoittaa scheduleriin, joka jakaa CPU resursseja muistissa oleville prosesseille.


title: Windows Tehtävien ajoitus

text: Tehtävien ajoitus 1.0 tulee mukana seuraavissa järjestelmissä, Windows NT 4.0 (Internet Explorer 4.0 tai uudempi), Windows 2000, Windows XP ja Windows Server 2003. Se toimii Windows-palveluna jonka tehtävät ja aikataulut on tallennettu binäärimuodossa codice_1 tiedostoina. Tehtäviä käsitellään suoraan muokkaamalla codice_1 tiedostoja. Jokainen tehtävä vastaa yksittäistä toimintoa. Windows 95:ssä ( Internet Explorer 4.0 tai uudempi), Windows 98:ssä ja Windows Me:ssä, tehtävien ajoitus toimii tavallisena ohjelmana, codice_3. Sovellus näyttää tilakuvakeen ilmoitusalueella Windows 95- ja Windows 98 järjestelmissä. Windows Me:ssä se toimii piilotettuna palveluna, mutta voidaan asettaa näyttämään ilmoituskuvake. Ohjelmat ja skriptit voivat käyttää palvelua kuuden COM rajapinnan kautta. Microsoft tarjoaa DLL aikataulutusagentin, VBScript esimerkkikoodin ja kokoonpanotiedoston tehtävien ajoitusten automatisointiin.


title: Beaufort (Savoie)

text: Beaufort on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Doronjoen varrella, noin 20 kilometriä Albertvillen kaupungista itään. Kunta tunnetaan myös nimellä Beaufort-sur-Doron.


title: Beaufort (Savoie)

text: Beaufortia keskiajalla suojaamaan rakennettu linna "Château de Beaufort" on nykyään raunioitunut. Sen paikalla on aiemmin ollut roomalainen huvila. Linnassa ovat aikanaan asuneet niin Savoijin kreivejä kuin Ranskan kuninkaitakin.


title: Beaufort (Savoie)

text: Kunta on antanut nimensä siellä lehmänmaidosta valmistetulle Beaufort-juustolle. Juusto on suojattu AOC-nimityksellä vuodesta 1968 lähtien.


title: Karrimor

text: Karrimor on brittiläinen urheiluvarusteiden valmistaja, joka perustettiin vuonna 1946 nimellä Karrimor Bag Company.


title: Karrimor

text: Yhtiön perusti Parsonsin perhe, ja se oli perheyritys vuoteen 1996, jolloin italialainen sijoitusyritys osti siitä osia. Tuolloin yrityksessä oli 320 työntekijää ja 20 miljoonan punnan liikevaihto.


title: Karrimor

text: Karrimorin on omistanut vuodesta 2004 Sports Direct International plc.


title: G-tyypin asteroidi

text: G-tyypin asteroidit ovat harvinaisia hiilipitoisia asteroideja. Huomattavin G-tyypin asteroidi on 1 Ceres.


title: V-tyypin asteroidi

text: V-tyyppiset asteroidit ovat asteroideja joiden spektrityypit ovat samanlaisia kuin 4 Vestan. Noin 6 prosenttia asteroideista on V-tyyppisiä. Ne ovat aika kirkkaita, ja ovat melko samanlaisia kuin S-tyypin asteroidit.


title: F-tyypin asteroidi

text: F-tyypin asteroidit ovat harvinaisia hiilipitoisia asteroideja. F-tyyppejä ovat esim. 142 Polana, 704 Interamnia ja 1493 Sigrid.


title: Séez

text: Séez on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella, noin 60 kilometriä Albertvillen kaupungista itään.


title: Séez

text: Séezin nimi tulee latinankielisestä sanasta sextum, joka tarkoittaa kuudetta kilometripylvästä. Kylä on rakennettu tämän virstanpylvään paikalle roomalainen tien varteen, joka oli tärkeä kulkureitti Viennen ja Milanon välillä.


title: Séez

text: Kunnan keskus sijaitsee 900 metrin korkeudessa vuoristoalueen sydämessä, mutta kunnan korkeimmat huiput yltävät 3000 metriin. Séez sijaitsee lähellä useita hiihtokeskuksia kuten Les Arcs, Tignes, Val d'Isere ja Sainte-Foy-Tarentaise.


title: Raymond Smith Dugan

text: Raymond Smith Dugan (30. toukokuuta 1878 – 31. elokuuta 1940) oli yhdysvaltalainen tähtitieteilijä ja pikkuplaneettojen löytäjä. Hänen vanhempansa olivat Jeremiah Welby ja Mary Evelyn Smith. Hän syntyi Massachusettsissa.


title: Viron puolustusvoimien komentaja

text: Puolustusvoimien komentaja on Viron puolustusvoimien ylin johtaja. Puolustusvoimien komentaja on Viron puolustusministerin alainen, mutta puolustusministerillä ei ole määräysvaltaa puolustusvoimien komentajaan.


title: Vincenzo Cerulli

text: Vincenzo Cerulli (20. huhtikuuta 1859 – 30. toukokuuta 1927) oli italialainen tähtitieteilijä ja Teramon observatorion perustaja.


title: Vincenzo Cerulli

text: Hän ansaitsi fysiikan loppututkinnon Rooma Sapienza-yliopistosta vuonna 1881.


title: Saamen Lohi

text: Saamen Lohi oli kalanviljelylaitos, joka toimi Inarissa. Valtio osti laitoksen 1995 lakkauttaakseen sen, sillä sieltä oli kirjolohista löytynyt Atlantin lohelle haitallista loista. Laitoksen sulkemista oli pyytänyt useaan otteeseen norjalainen ympäristöjärjestö Bellona.


title: Gossau (St. Gallen)

text: Gossau on kaupunki Sveitsissä Sankt Gallenin kantonissa. Kaupungissa on runsaat 18 000 asukasta.


title: Gossau (St. Gallen)

text: Gossau sijaitsee Glattjoen pohjoisrannalla kumpuilevassa Mittellandissa Sankt Gallenin kaupungin länsipuolella.


title: Gossau (St. Gallen)

text: Moottoritie A1 ja SBB:n rautatie Winterthurista Sankt Galleniin kulkevat Gossaun kautta. Gossausta lähtee myös SBB:n rautatie pohjoiseen Weinfeldeniin ja SOB:n rautatie etelään Herisauhun.


title: 22 July

text: 22 July on Paul Greengrassin ohjaama elokuva Utøyan verilöylystä ja etenkin sen jälkiselvittelyistä. "22 July" sai maailmanensi-iltansa Venetsian elokuvajuhlilla. Elokuva on suoratoistopalvelu Netflixin rahoittama ja se tuli Netflixiin maailmanlaajuisesti 10. lokakuuta 2018.


title: Paul Romer

text: Paul Michael Romer (s. 7. marraskuuta 1955 Denver, Colorado, Yhdysvallat) on yhdysvaltalainen taloustieteilijä ja oppiaineen professori New Yorkin yliopiston Stern School of Businessissa. Hän toimi aiemmin Maailmanpankin pääekonomistina lokakuusta 2016 tammikuuhun 2018 asti. Romerin tunnetuimmat saavutukset taloustieteessä liittyvät endogeenisen talouskasvuteorian kehittämiseen, mikä toi hänelle Nobelin taloustieteen palkinnon yhdessä William Nordhausin kanssa vuonna 2018.


title: Vesalainen

text: Vesalainen voi tarkoittaa:


title: Norman Robert Pogson

text: Norman Robert Pogson (23. maaliskuuta 1829 – 23. kesäkuuta 1891) oli englantilainen tähtitieteilijä joka työskenteli Madrasin observatoriossa Intiassa. Hän löysi useita pikkuplaneettoja ja teki havaintoja komeetoista.


title: Puna-armeijan hyökkäys Azerbaidžaniin

text: Puna-armeijan hyökkäys Azerbaidžaniin oli Venäjän sosialistisen federatiivisen neuvostotasavallan huhtikuussa vuonna 1920 suorittama sotilaallinen hyökkäys, joka kohdistui Azerbaidžanin demokraattiseen tasavaltaan. Venäjä sai tukea Azerbaidžanin bolševikeiltä, jotka kapinoivat Azerbaidžanin pääkaupungissa Bakussa.


title: Puna-armeijan hyökkäys Azerbaidžaniin

text: 21 huhtikuuta 1920 Tuhatševski sai käskyn hyökätä Azerbaidžaniin. Keskiyölla 27 huhtikuuta Azerbaidžanin hallitus sai selville että puna-armeija oli ylittänyt rajan maan pohjoisosassa. Lähes kaikki joukot lähetettiin Karabakhiin. Kenraali Shiklinsii ei kyennyt pysäyttämään puna-armeijan etenemistä Bakuun. Samana päivänä Venäjän kommunistinen puolue, Azerbaidžanin kommunistinen puolue ja Kaukasian alueellinen komitea perustivat Azerbaidžanin vallankuomouksellisen komitean, jonka johtajaksi julistettiin Nariman Narimanov. Pian komitean perustamisen jälkeen Hamid Sultanov vaati parlamenttiä antautumaan 12 tunnin sisällä.


title: Puna-armeijan hyökkäys Azerbaidžaniin

text: Azerbaidžanin demokraattinen tasavalta lakkasi olemasta 28 huhtikuuta 1920. Venäjä miehitti Azerbaidžanin poliittisista ja taloudellisista syistä. Merkittävin syy oli Azerbaidžanin öljy.


title: William Nordhaus

text: William Dawbney Nordhaus (s. 31. toukokuuta 1941 Albuquerque, New Mexico, Yhdysvallat) on yhdysvaltalainen taloustieteilijä ja oppiaineen professori Yalen yliopistossa. Hän on tullut tunnetuksi ilmastonmuutoksen torjumiseen tähtäävän talouspolitiikan tutkimuksesta, ja hän sai tutkimuksensa ansiosta Nobelin taloustieteen palkinnon yhdessä Paul Romerin kanssa vuonna 2018.


title: Ernst Wilhelm Leberecht Tempel

text: Ernst Wilhelm Leberecht Tempel (4. joulukuuta 1821 – 16. maaliskuuta 1889), yleensä tunnettuna Wilhelm Tempel, oli saksalainen tähtitieteilijä joka työskenteli Marseillessa siihen asti kunnes Saksan-Ranskan sota puhkesi.


title: Rossen jaarli

text: Rossen jaarli on brittiläinen arvonimi, joka luotiin kahdesti Irlannissa; molempina kertoina Parsons-perheessä.


title: Rossen jaarli

text: Parsonsit olivat alun perin englantilainen perhe Leicestershiresta; siellä oli viisi veljeä jotka asettuivat Irlantiin 16. vuosisadan loppupuolella. Yksi veljistä, William Parsons, nimettiin Bellamontin Baronetiksi vuonna 1620.


title: Rossen jaarli

text: Perheistuin sijaitsee Birrin linnassa, Birrissä, Offalyn kreivikunnassa.


title: USS Freedom (LCS-1)

text: USS Freedom (runkonumero LCS-1) on Yhdysvaltain laivaston Freedom-luokan rannikkotaistelualus.


title: USS Freedom (LCS-1)

text: Alus tilattiin Lockheed Martinilta, missä työt aloitettiin 1. helmikuuta 2005 ja köli laskettiin 2. kesäkuuta. Alus kastettiin 23. syyskuuta 2006 kumminaan sotilasmestari Paul Ray Smithin leski Birgit Smith ja luovutettiin laivastolle 18. syyskuuta 2008. Alus otettiin palvelukseen 8. marraskuuta.


title: USS Freedom (LCS-1)

text: Alus on palveluksessa.


title: Vuoden 2018 Atlantin hurrikaanikausi

text: Vuoden 2018 Atlantin hurrikaanikausi käsitti hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 2018.


title: Vuoden 2018 Atlantin hurrikaanikausi

text: Nimet valittiin esiintymisjärjestyksessä etukäteen julkaistulta listalta. Kauden aikana nimettiin 15 myrskyä, joista kahdeksan luokiteltiin hurrikaaneiksi. Keskimääräisellä kaudella on kuusi hurrikaania ja 12 nimettyä myrskyä.


title: Vuoden 2018 Atlantin hurrikaanikausi

text: Matalapaine on trooppinen, jos siinä ei ole keskileveysasteiden matalapaineille tyypillisistä rintamarakennetta ja se silti elää yli 24 tuntia ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 17 m/s, ja hurrikaaniksi, jos tuuli ylittää 33 m/s.


title: Montvalezan

text: Montvalezan on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin 60 kilometriä Albertvillen kaupungista itään Italian rajan tuntumassa.


title: Montvalezan

text: Kunnan tärkein elinkeino on matkailu. La Rosièren laskettelukeskus sijaitsee Montvalezanissa.


title: Cape Girardeau

text: Cape Girardeau () on kaupunki Missourin osavaltiossa, Yhdysvalloissa. Se kuuluu Cape Girardeaun ja Scottin piirikuntiin. Vuoden väestönlaskennassa kaupungin väkiluku oli 37 941, mutta vuoteen 2017 mennessä se oli noussut 39 151:een. Mississippi valuu Cape Girardeaun läpi.


title: Suomen urheilu 1956

text: Suomen urheilu 1956 käsittelee vuoden 1956 merkittäviä uutisia ja tapahtumia suomalaisessa urheilussa.


title: Suomen urheilu 1956

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1956

text: Erillisellä naisten listalla kuusi parasta olivat:


title: Coming In for the Kill

text: Coming In for the Kill on brittiläisen popduon Climie Fisherin toinen ja viimeinen albumi, jonka EMI julkaisi vuonna 1989. Albumi ei menestynyt yhtä hyvin kuin yhtyeen edellinen albumi "Everything".


title: Coming In for the Kill

text: "Coming In for the Kill" sijoittui kotimaassaan Britannian albumilistan 35. sijalle. Ruotsissa se sijoittui Topplistanin 36. sijalle.


title: Coming In for the Kill

text: Kaikki kappaleet säv. ja san. Simon Climie ja Rob Fisher ellei toisin mainita.


title: Ritva Tikkanen

text: Ritva Tikkanen (s. 29. tammikuuta 1969 Varpaisjärvi) on suomalainen, filosofian tohtori, biokemisti ja professori. Hän työskentelee Saksassa Gießenissä Justus-Liebig-yliopistossa biokemian tutkimuslaitoksella.


title: Ritva Tikkanen

text: Tikkanen valmistui ylioppilaaksi 1988 Varpaisjärveltä. Hän opiskeli biokemiaa 1988–1991 Turun yliopistossa. Gradutyönsä hän teki 1991 Kansanterveyslaitoksella Leena Peltosen ohjauksessa, kuten myös väitöstutkimuksensa "Structure, function and intracellular targeting of human lysosomal aspartylgucosaminidase" (1996). Hänen väitöskirjansa valittiin Helsingin yliopiston vuoden 1996 parhaaksi väitöskirjaksi ja lääketieteellisen tiedekunnan parhaaksi väitöskirjaksi.


title: Ritva Tikkanen

text: Tikkanen johtaa AGU-tutkimusta, jossa selvitetään toiseen tautiin käytettyä Cystadane-nimistä lääkettä, vähentääkö se glykoasparagiinien kertymistä potilaiden veressä ja virtsassa.


title: Max Headroom -piraattilähetys 1987

text: Max Headroom -piraattilähetys () oli kahteen chicagolaiseen televisioasemaan kohdistunut piraattiryhmän ilkivallanteko, joka tapahtui 22. marraskuuta 1987. Ilkivallantekijät onnistuivat tunkeutumaan ja pysyttelemään tv-asemien lähetysjärjestelmässä kolmen tunnin ajan. Ensimmäinen lähetys oli lyhyt ja keskeytti WGN-TV-aseman iltauutisten urheilukoosteen. Toinen lähetys tapahtui muutamaa tuntia myöhemmin PBS:n alaisuudessa toimivalla WTTW-asemalla, jossa se keskeytti Doctor Who-ohjelman jakson "Horror of Fang Rock" lähetyksen n. 90 sekunnin ajaksi. Piraattilähetyksen aikana esitettiin WGN-asemaa ja televisiolähetyksiä kohtaan kohdistuvaa parodiaa ja pilaa.


title: Max Headroom -piraattilähetys 1987

text: Ensimmäinen ilkivallanteko kohdistui WGN-TV:n Kanava 9:n suoraan uutiskoosteeseen "The Nine O'Clock News". Urheilukooste Chicago Bearsin kotivoitosta Detroit Lionsia vastaan iltapäivän ottelusta keskeytyi, kun ruutu pimeni hetkeksi, jonka jälkeen ruutuun ilmestyi Max Headroomia imitoinut hahmo. Hahmon pää liikkui pyörivän väännetyn metallilevyn edessä ja ainoat äänitehosteet tulivat surisevista ja oskilloivista äänistä.


title: Max Headroom -piraattilähetys 1987

text: Myöhemmin samana iltana lähetetyn "Doctor Whon" jakson "Horror of Fang Rock" aikana WTTW joutui saman ilkivallantekijän kohteeksi. Erona WGN-aseman piraattilähetykseen oli lähetykseen saatu epäselvä ja katkeileva ääniraita. Raidalla Headroom-imitoija kutsui WGN:n tv-selostaja Chuck Swirskya modernin ajan liberaaliksi sekä huusi ja nauroi. Seuraavaksi hahmo lateli useita lausahduksia, kuten Max Headroomin New Coken mainoslauseen "Catch the Wave" (pitämällä parodiassa Pepsi-tölkkiä esillä) ja nojautui kameraa kohti. Tämän jälkeen hän lauleskeli "The Temptationsin" kappaletta Your love is fading sekä tv-ohjelma "Clutch Cargon" tunnussävelmää. Hahmo väitti myös lähetyksessä olevansa "kaikkien merkittävien maailmanuutislehtinörttien mestariteos" (viittaus WGN:n kirjaimiin World´s Greatest Newspaper).


title: Max Headroom -piraattilähetys 1987

text: Piraattilähetyksen lopussa hahmo paljastaa takapuolensa, pitelee riisuttua naamaria kameran edessä ja ulvoo joidenkin henkilöiden jahtaavan häntä. Lähetys päättyy, kun apulainen läimäyttää tätä takapuoleen hahmon pyytäessä lisää, ja lähetys palaa takaisin Doctor Whon jaksoon 90 sekunnin tauon jälkeen.


title: Max Headroom -piraattilähetys 1987

text: Piraattilähetys sai huomiota lehdistössä ja tapahtunutta käsiteltiin uutislähetyksessä (tv-asemat saivat kuvamateriaalia todisteeksi Doctor Who-jakson nauhoittaneilta katsojilta). Piraattilähetyksen nähneet katsojat ruuhkauttivat WTTW-aseman puhelinpalvelun lukuisilla soitoillaan kysyäkseen tapahtuneesta häiriöstä.


title: Max Headroom -piraattilähetys 1987

text: Yhdysvaltain telehallintovirasto FCC tutki asian tapahtuman jälkeen ja asetti mahdollisesti löytyville syyllisille rangaistuksia hakkeroinnista, mm. sakkorangaistuksista aina vankilatuomioon. Syyllisiä ei ole saatu kiinni.


Digimon Adventure: Anode ja Cathode Tamer SIMS:in kehittämiä ja Bandain julkaisemia taktisia roolipelejä. Pelit on julkaistu WonderSwan -käsikonsoleille vuosina 1999 ja 2000. Pelit kuuluvat Digimon -tuotesarjaan.


title: Digimon Adventure: Anode ja Cathode Tamer

text: Anode ja Cathode ilmestyivät alun perin mustavalkoisina versioina erillisinä julkaisuina, mutta myöhemmin niistä tehtiin yhdistellyt väriversiot WonderSwan Color -käsikonsolille joka julkaistiin yksinoikeudella vain Hong Kongissa. Tämä väriversio on myös yksi harvoista WonderSwan Color -peleistä, joka on virallisesti käännetty englannin kielelle.


text: Peleissä seurataan Digimon Tamers -animekaudeltakin tuttua Ryo Akiyamaa ja tämän seikkailuja Digimonien maailmassa. Hän käyttää Adventure ja Zero Two -kausilta olevia Digimoneja apunaan.


title: Mannanmäen–Järvenkylän taistelut

text: Mannanmäen–Järvenkylän taistelut olivat 17.–19. maaliskuuta 1918 Hämeenkyrön Kostulassa ja Järvenkylässä käytyjä Suomen sisällissodan taisteluja. Ikaalisten suunnasta hyökänneiden valkoisten tarkoituksena oli edetä punaisten hallussa olleiden Kyröskosken ja Hämeenkyrön kautta Siuroon katkaisemaan Tampere–Pori-rata. Taistelut käytiin Ikaalisten ja Hämeenkyrön välisen maantien varrella sijaitsevien Mannanmäen ja Kyröskoskenharjun rinteillä, jonne punaiset olivat rakentaneet puolustusasemansa. He onnistuivat torjumaan valkoisten molemmat läpimurtoyritykset, mutta vetäytyivät lopulta Kyröskoskelle, jossa taisteltiin neljä päivää myöhemmin.


title: Mannanmäen–Järvenkylän taistelut

text: Sodan käynnistyttyä rintamalinja muodostui helmikuun alussa Ikaalisten ja Hämeenkyrön väliin. Kyrösjärven itäpuolella punaisten hallussa oli vielä Viljakkalan pohjoispuolella sijaitseva Luhalahden kylä. Hämeenkyröön perustetun punaisten esikunnan rintamapäällikkönä toimi Pispalasta kotoisin ollut viilari Anton Leinonen. Valkoiset perustivat oman tukikohtansa Ikaalisiin, jota punaiset yrittivät helmi-maaliskuun aikana toistuvasti vallata.


title: Mannanmäen–Järvenkylän taistelut

text: Alueella toiminutta valkoisen armeijan Satakunnan ryhmää komensi eversti Ernst Linder. Valkoisten suurhyökkäyksen käynnistyessä 15. maaliskuuta hänellä oli Ikaalisissa noin 1 600 miestä. Punaisten vahvuus oli tuolloin 1 100–1 500 miestä, joista 800–900 oli Kyröskoskelta, Hämeenkyröstä ja Viljakkalasta. Lisäksi seudulla oli Varsinais-Suomen ja Uudenmaan punakaartilaisia sekä 80 Tampereelta lähetettyä venäläistä, jotka toimivat tykki- ja konekiväärimiehinä. Punaisten joukoista huomattava osa oli Tampereen puolustukseen liittyvissä huolto- ja kuljetustehtävissä.


title: Mannanmäen–Järvenkylän taistelut

text: Ikaalisten suunnalla valkoisten tarkoituksena oli edetä Hämeenkyrön kautta 40 kilometrin päähän Siuroon katkaisemaan Tampereen ja Porin välinen rata. Suunnitelman mukaan rata piti katkaista jo heti 15. maaliskuuta, mutta joukot pääsivät liikkeelle vasta samana iltapäivänä. Punaisten ensimmäiset asemat olivat viisi kilometriä Ikaalisten eteläpuolella Sikurin kylässä, josta he aamuyöllä 16. maaliskuuta vetäytyivät Osaraan, ja sieltä edelleen päivän kuluessa Kyröskoskelle. Puolustuslinja perustettiin Kyröskoskenharjun rinteille Järvenkylän Alasen talon ja Kyröskosken välille tykistön ollessa asemissaan hieman etelämpänä Nuutissa. Tampereen esikunta lähetti paikalle myös lisävoimia, sillä Kyröskoskelle saapui ainakin yksi Helsingin punakaartin komppania. Kyrösjärven itäpuolella punaiset vetäytyivät Luhalahdesta Viljakkalaan, jossa taisteltiin 17. maaliskuuta valkoisten yrittäessä kiertää Hämeenkyrön punaisten selustaan.


title: Mannanmäen–Järvenkylän taistelut

text: 16. maaliskuuta valkoiset kokosivat Osaraan 650 miehen osaston, joka muodostui jääkärivänrikki Johan Koivulan johtamasta Turun pataljoonasta sekä jääkärivänrikki Gunnar Wikströmin johtamasta Oulun 1. komppaniasta. Lisäksi siihen kuului jääkärivänrikki Reino Ericssonn konekiväärikomppania, ruotsalaisen kapteenin Ivar Enhörningin tykkipatteri sekä Vähänkyrön ja Kauhajoen suojeluskuntalaisia. Kyrösjärven toisella puolella punaisten tyhjäksi jättämässä Inkulan kylässä oli luutnantti Yrjö Rehnbäckin johtama 550 miehen osasto sekä luutnantti Karl Lillierin 120 miehen hiihto-osasto.


title: Mannanmäen–Järvenkylän taistelut

text:
Mannanmäki on pari kilometriä Kyröskosken pohjoispuolella Järvenkylänjärven ja Kyrösjärven välisellä kapealla kannaksella sijaitseva korkea mäki, jolla oli suuri strateginen merkitys sen juurelta kulkevan maantien vuoksi. Aamuyöllä 17. maaliskuuta 400–500 punaista asettui Mannanmäen rinteille yllättääkseen maantiellä kulkevan valkoisten marssiosaston. Linderin joukot saapuivat paikalle noin kello 11, mutta väijytys epäonnistui, kun osa punakaartilaisista avasi tulen liian aikaisin valkoisten ollessa vasta parisataa metriä Mannanmäen pohjoispuolella Kostulan kansakoulun kohdalla. Kiivaan tulituksen johdosta valkoisten rivit menivät kuitenkin niin sekaisin, että Linder sai ryhmitettyä miehensä hyökkäykseen vasta iltapäivällä. Valkoisten tykistön moukaroidessa Mannanmäkeä päättivät punaiset perääntyä takaisin pääpuolustuslinjalleen, ja niin Linderin joukot pääsivät lopulta etenemään Mannanmäelle ilman vastarintaa. Valkoisten tappiot olivat viisi kaatunutta ja punaisten ainakin kaksi.
Ensimmäisen yhteenoton jälkeen Linder siirsi Inkulassa olleet joukot Kyrösjärven jään ylitse Osaraan, ja määräsi heidät hyökäämään punaisten pääpuolustuslinjaa vastaan iltapäivällä 18. maaliskuuta. Hyökkäys alkoi illan hämärtyessä, ja pian näkyvyys heikkeni entisestään Kyröskoskenharjulle laskeutuneen sankan sumun johdosta. Eteneminen punaisten torjuntatulessa tapahtui hitaasti, mutta lopulta valkoiset saavuttivat heidän asemansa yön pimeydessä. Taistelu juuttui nyt paikoilleen ja muuttui sekavaksi puukoin ja pistimin käydyksi lähitaisteluksi.


title: Mannanmäen–Järvenkylän taistelut

text: Tilanne laukesi kuudelta aamulla, kun venäläisupseeri A. Sokolov kokosi ammattisotilaistaan osaston, joka käynnisti rynnäkön kohti valkoisten sivustaa. Tämä sai heidän väsyneet kärkijoukkonsa pakenemaan hallitsemattomasti kohti Mannanmäkeä, jossa paniikki tarttui myös takalinjoilla olleisiin miehiin. Valkoiset vetääntyivät takaisin Ikaalisin, jonne saapunut majuri Aleksander Pell onnistui vihdoin rauhoittamaan sekasortoiset joukot. Valkoisten tappiot olivat 22 kaatunutta ja 128 haavoittunutta. Punaiset menettivät kaatuneina ainakin viisi miestä.


title: Mannanmäen–Järvenkylän taistelut

text: Valkoisten peräännyttyä punaiset eivät jostain syystä ottaneet Mannanmäkeä haltuunsa, ja näin se jäi miehittämättömänä rintamalinjojen väliin. Molemmat osapuolet kokosivat Järvenkylän taistelun jälkeen lisävoimia, ja ampuivat samalla tykistötulta toistensa asemiin neljän päivän ajan. Rintamalla nähtiin myös lentopommitus, kun Eino Rahjan Naistenlahden jäältä operoinut kone kävi 19. maaliskuuta pudottamassa muutaman pommin valkoisten asemiin. Lopulta valkoiset käynnistivät hyökkäykset Kyröskoskelle ja Viljakkalaan 23. maaliskuuta.


title: Mannanmäen–Järvenkylän taistelut

text: Valkoisen osapuolen muistomerkiksi rakennettiin Mannanmäen huipulle arkkitehti Arne Thulén suunnittelema näkötorni, joka vihittiin käyttöön taistelujen 20-vuotispäivänä 25. maaliskuuta 1938. Rakennuksen ulkoseinässä on muistolaatta, ja sisätiloissa Ikaalisten rintamalla kaatuneiden 68 valkoisen nimet sisältävä marmoritaulu.


title: Francis Ngannou

text: Francis Ngannou (s. 5. syyskuuta 1986 Batié, Kamerun) on kamerunilais-ranskalainen raskaansarjan vapaaottelija. Hän on otellut UFC:ssä vuodesta 2015 alkaen ja on otellut kerran raskaansarjan mestaruudesta Stipe Miocicia vastaan häviten mestaruusottelun.


title: Francis Ngannou

text: Ngannou aloitti vapaaottelun Euroopassa 2013. Hän otteli aluksi ranskalaisessa 100% Fight -organisaatiossa vuosina 2013–2014 neljän ottelun verran. Ngannou voitti ensimmäisen ottelunsa 30. marraskuuta 2013 Rachid Benzinaa vastaan, jonka hän voitti suoralla käsilukolla. Toisen ottelunsa Ngannou hävisi tuomariäänin Zoumana Cissea vastaan. Ngannou otteli kaksi viimeistä otteluaan Ranskassa samana päivänä huhtikuussa 2014. Hän voitti ensin Bilal Tahtahin tyrmäyksellä ja Nicolas Specqin käsitriangelikuristuksella.


title: Francis Ngannou

text: Ngannou allekirjoitti moniotteluisen sopimuksen UFC:n kanssa elokuussa 2015. Hän otteli ensimmäisen ottelunsa Luis Henriqueta vastaan joulukuussa 2015, jonka hän voitti toisen erän tyrmäyksellä.


title: Francis Ngannou

text: 2016 Ngannou ottelu kolmesti, kohdaten ensiksi huhtikuussa Curtis Blaydesia vastaan, jonka hän voitti teknisellä tyrmäyksellä lääkärin keskeyttämänä toisessa erässä. Heinäkuussa Ngannou kohtasi Bojan Mihajlovićin, jonka hän voitti myös teknisellä tyrmäyksellä, tällä kertaa lyönnein ensimmäisessä erässä. Joulukuussa Ngannou otteli Anthony Hamiltonia vastaan, jonka hän voitti kimuralla ensimmäisessä erässä. Ngannou ansaitsi voitosta Illan suoritus bonuksen.


title: Francis Ngannou

text: UFC


title: USS Fort Worth (LCS-3)

text: USS Fort Worth (runkonumero LCS-3) on Yhdysvaltain laivaston Freedom-luokan rannikkotaistelualus.


title: USS Fort Worth (LCS-3)

text: Alus tilattiin Marinette Marine Corporationilta, missä köli laskettiin 11. heinäkuuta 2009. Alus kastettiin 4. joulukuuta 2010 ja luovutettiin laivastolle 6. kesäkuuta 2012. Alus otettiin palvelukseen 22. marraskuuta Galvestonissa Texasissa.


title: USS Fort Worth (LCS-3)

text: Alus on palveluksessa.


title: Kata Jouhki

text: Eva Catharina Elisabet ”Kata” Jouhki (o.s. Brofeldt; s. 13. huhtikuuta 1921 Helsinki – 12. toukokuuta 2008 Helsinki) oli suomalainen metsänhoitaja ja yritysjohtaja, joka tunnettiin Jouhkin suvun omistaman Thomesto-yhtiöryhmän yhtenä johtohahmona. Hän toimi myös partioliikkeen johtotehtävissä, muun muassa vuonna 1972 perustetun Suomen Partiolaiset ry:n ensimmäisenä puheenjohtajana. Hän sai ensimmäisenä naisena metsäneuvoksen arvonimen vuonna 1982.


title: Kata Jouhki

text: Kata Jouhki syntyi W. G. Thomen Metsätoimiston (myöh. Thomesto) omistajiin kuuluneen metsänhoitaja Timo Brofeldtin ja rakennusmestari Margit Brofeldtin (o.s. Castrén) tyttäreksi. Hän kirjoitti ylioppilaaksi Helsingin Suomalaisesta Yhteiskoulusta vuonna 1939 ja valmistui metsänhoitajaksi 1943 viidentenä naisena Suomessa. Talvisodassa hän hoiti ilmavalvontaa sisarensa ja serkkujensa kanssa perheen kesäpaikassa Hämeen Rengossa. Pian tytöt pääsivät setänsä, lääkintäeversti Simo Brofeldtin avulla apusisariksi Mehiläisen sotasairaalaan Helsingissä, mutta Kata Jouhki ei tuntenut työtä omakseen, palasi pian metsäharjoittelun pariin Kaukas-yhtiössä. Kun hänen sulhasensa ja tuleva aviomiehensä, opiskelutoveri Leo Jouhki joutui jatkosotaan, Kata Jouhki liittyi Lotta Svärd -järjestöön ja toimi Karhumäen sotasairaalassa Petroskoin pohjoispuolella ja sitten kirjurilottana Tilkan sotasairaalassa Helsingissä. Sotavuosien aikana hän suoritti myös loppuun metsänhoitajan opintonsa. Leo Jouhkin kanssa hän neljä lasta, joista esikoispoika ”Mylle” Jouhki (1944–2003) ja toinen poika Timo Jouhki (s. 1949) tulivat myös tunnetuiksi Thomesto-yhtiön johtotehtävistä ja elinkeinoelämän vaikuttajina.


title: Kata Jouhki

text: Sotien jälkeen Kata Jouhki työskenteli lyhyesti Valtion Polttoainetoimistossa ja oli sitten kotiäitinä vuoteen 1951 saakka. Perheyhtiön tehtäviin metsänhoitajatytär pääsi vasta isänsä Timo Brofeldtin kuoltua. Hän aloitti yhtiön talous- ja hallintopäällikkönä ja hallituksen jäsenenä. Vuodesta 1971 hän toimi Thomesto Oy:n hallituksen varapuheenjohtajana ja myöhemmin emoyhtiö Thominvest Oy:n hallituksen puheenjohtajana. Hän istui myös Thomeston monien koti- ja ulkomaisten tytäryhtiöiden hallituksissa sekä Huhtamäki Oy:n ja Rauma-Repolan hallintoneuvostoissa.


title: Kata Jouhki

text: Kata Jouhki harrasti lapsesta asti partiotoimintaa, toimi partiojärjestön ylijohtajana 1970–1974 ja oli keskeinen vaikuttaja tyttöjen ja poikien partiotoiminnan yhdistämisessä vuonna 1972. Partiosäätiön hallituksen puheenjohtajana hän toimi 1975–1984 sekä hallintoneuvoston puheenjohtajana 1984–1991. Lisäksi hänellä oli luottamustehtäviä kansainvälisessä partioliikkeessä. Hänen muita järjestöharrastuksiaan olivat Zonta International, Maailman luonnon säätiö ja Naismetsänhoitajien kerho, jota hän oli perustamassa vuonna 1955 ja valittiin myöhemmin sen kunniapuheenjohtajaksi.


title: Jouni Prittinen

text: Jouni Prittinen (s. 20. kesäkuuta 1975 Orimattila) on suomalainen koreografi, tanssija ja tanssinopettaja. Hän on työskennellyt myös ohjaajana ja käsikirjoittajana. Prittinen opiskeli tanssinopettajaksi Oulun konservatoriossa 1996–2000.


title: Jouni Prittinen

text: Prittinen asuu Tampereella ja hän avioitui Sanna Prittisen (oik. Sanna Kumpuvaara) kanssa 2010. Hänellä on kaksi lasta.


title: Jouni Prittinen

text:
Jouni Prittisen ura alkoi muodostua jo opiskeluaikoina Tanssiteatteri Tsuumissa 1999–2000. Tämän jälkeen hän toimi enimmäkseen freelancerina Etelä-Suomessa. Vuonna 2002 Prittinen muutti Tampereelle ja aloitti Tampereen konservatorion tanssijakoulutuksen kansantanssijalinjan vastuuopettajana, jossa hän toimi vuoteen 2010 asti.Samaan aikaan hän teki paljon koreografioita tanssiryhmille ja teattereille ympäri Suomea. Vuonna 2010 Prittinen muutti perheineen Liminkaanja sieltä takaisin Tampereelle 2017.
Nykyisin Prittinen tekee lähinnä koreografioita teattereille.


title: Jouni Prittinen

text: Prittinen on tehnyt kymmeniä koreografioita eri teattereille ja tanssiryhmille ympäri Suomea.


title: Jouni Prittinen

text: Hämeenlinnan kaupunginteatteri


title: Jouni Prittinen

text: Jyväskylän kaupunginteatteri


title: Jouni Prittinen

text: Kemin kaupunginteatteri


title: Jouni Prittinen

text: Kouvolan Teatteri


title: Jouni Prittinen

text: Kuopion kaupunginteatteri


title: Jouni Prittinen

text: Lahden kaupunginteatteri


title: Jouni Prittinen

text: Oulun kaupunginteatteri


title: Jouni Prittinen

text: Seinäjoen kaupunginteatteri


title: Jouni Prittinen

text: Suomen kansallisteatteri


title: Jouni Prittinen

text: Tampereen konservatorio


title: Jouni Prittinen

text: Tampereen Teatteri


title: Jouni Prittinen

text: Tampereen Työväen Teatteri


title: Jouni Prittinen

text: Teatterikorkeakoulu


title: Jouni Prittinen

text:
Turun kaupunginteatteri
Oopperaproduktiot
Kesäteatteriproduktiot


title: Jouni Prittinen

text: Muut


title: Jouni Prittinen

text: Prittinen on toiminut tanssinopettajana useilla eri kouluilla, ryhmissä tai tilaisuuksissa 1996-2017: DÄÄNS, OAMK, Lapin Urheiluopisto, Tampereen konservatorio, Sukset Ristiin Susirajalla, Näty, Piramk, Keski-Pohjanmaan ammattikorkeakoulu, Sibelius-Akatemia, Sibelius-lukio


title: Jouni Prittinen

text:
Rahvaan musiikinkerho, TYK, Nuori KulttuuriMOVES, International Dance Council, Karjalanliitto, NÄTY, Sata-Häme Soi, Pirkanmaan tanssin aluekeskus, Länsi-Pirkanmaan Musiikkiopisto, Pispalan Sottiisi, Hollolan Nuorisoseura
Valtion puolivuotisen taiteilija-apurahan Prittinen on saanut vuosina 2003 ja 2008 sekä yksivuotisen apurahan vuonna 2016. Prittinen on saanut myös lukuisia muita apurahoja muun muassa seuraavilta tahoilta Pirkanmaan taidetoimikunta, Taiteen keskustoimikunta, Limingan kunta, Taiteen edistämiskeskus, Valtion näyttämö-, sävel- ja tanssitaidetoimikunta, Tampereen kulttuuritoimi, Metsämiesten säätiö, Suomen Kulttuurirahasto, Helvi Jukaraisen säätiö ja LUSES. Prittinen on saanut Valtion näyttämötaidetoimikunnan myöntämän kantaesitystuen vuonna 2010


title: Jouni Prittinen

text: Jouni Prittisen palkittuja teoksia ovat: Travuska 2003, Polska piristää 2003 (Pispalan Sottiisin koreografiakilpailun 1. palkinto), 2004 (Kajaani Tanssii -koreografiakilpailun 1. palkinto), Polska viidelle 2005, Polkka Telakka 2005, Jätkien juttu 2006, Vanhat ämmät 2006


title: Jouni Prittinen

text: Jouni Prittisen tanssivideo Hetki baarissasai Loikka 2010 -tanssielokuvafestivaalin YouTube-kisan 1. sijan.


title: Jouni Prittinen

text: Vuonna 2016 Prittinen julkaisi tanssiaiheisen lautapelin Dance Arena 200.Peli kuuluu kategoriaan partypelit ja siinä arvuutellaan erilaisia tansseja tanssimalla, tanssittamalla, opettamalla ja selittämällä.


title: Nigerian luterilainen kirkko

text: Nigerian luterilainen kirkko () on luterilainen kirkko, joka toimii Nigeriassa. Kirkon jäsenmäärä on yli 80 000.


title: Nigerian luterilainen kirkko

text: Kirkko on perustettu vuonna 1936 maaseudulla eläneen Ibesikpo-klaanin keskuudessa. Perustajaisänä toimi Jonathan Udo Ekong. Kirkkoon kuului aluksi 16 seurakuntaa.


title: Nigerian luterilainen kirkko

text: Kirkolla on nykyään 38 aluetta, joihin kuuluu 338 seurakuntaa 15 Nigerian osavaltion alueella. Seurakuntiin kuuluu yli 80 000 jäsentä. Seurakunnissa kätetään monia eri kieliä, mutta kirkon yhteisenä kielenä käytetään englantia. Kirkko kuuluu Kansainväliseen luterilaiseen neuvostoon. Kirkolla on oma teologinen oppilaitos, Jonathan Ekong Memorial Lutheran Seminary.


title: Sosiaalidemokraattinen puolue (Romania)

text: Sosiaalidemokraattinen Puolue (, PSD) on merkittävä sosiaali-demokraattinen poliittinen puolue Romaniassa. Se on parlamentin suurin puolue: aluksi 63 paikkaa Senaatissa ja 158 paikkaa Edustajainhuoneessa, sillä on myös eniten kaupunginjohtajia ja lääninjohtajia ja se on vaikutusvaltaisin poliittinen voima maassa. Se on ollut aina kahden suurimman puolueen joukossa. Nykyinen PSD:n puheenjohtaja on Liviu Dragnea, joka valittiin, kun entinen pääministeri Victor Ponta erosi 12. heinäkuuta 2015 syytettynä korruptiosta.


title: Sosiaalidemokraattinen puolue (Romania)

text: 7. huhtikuuta 1992, valtataistelu sisällä Kansallisen pelastuksen rintaman (, FSN) sisällä Ion Iliescun johtaman kovan linjan ja Petre Romanin johtaman uudistusmielisemmän linjan välillä johti Iliescun ryhmä vetäytymiseen FSN:stä Demokraattisen kansallisen pelastuksen rintaman (, FDSN) perustamiseen. Jälkimmäisestä tuli myöhemmin nykyinen PSD.


title: Sosiaalidemokraattinen puolue (Romania)

text: Vuonna 2018 puolue liittolaisineen ajoi perustuslakiin vaatimusta siitä, että avioliitto on miehen ja naisen välinen. ""Monet pelkäävät sitä, mitä on tapahtunut useassa maassa, kuten avioliiton laillistamista ihmisen ja eläimen välillä"", sosiaalidemokraattien puheenjohtaja Liviu Dragnea sanoi Romania TV:ssä, vaikka tiettävästi sellaista lakia ei ole missään.


title: Sosiaalidemokraattinen puolue (Romania)

text:
Puheenjohtajat:Virkaatekevät puheenjohtajat
Poliittiset vastustajat ovat arvostelleet PSD:tä entisen Romanian Kommunistisen Puolueen virkailijoiden ottamisesta suojiinsa ja väitetystä yrityksestä kontrolloida Romanian tiedotusvälineitä. Moni sen huomattava nykyinen tai entinen jäsen on myös joutunut syytetyksi korruptiosta, oikeuslaitokseen puuttumisesta ja poliittisen asemansa käyttämisestä henkilökohtaiseen rikastumiseen. Perustajajäsen Ion Iliescu on syytettynä rikoksista ihmisyyttä vastaan hänen roolistaan kesäkuun 1990 verilöylyssä mielenosoittajia vastaan, kun taas nykyinen presidentti Liviu Dragnea tuomittiin vaalivilpistä ja virka-aseman väärinkäytöstä ja hän on syytteessä järjestäytyneen rikollisryhmän muodostamisesta. Entinen presidentti Victor Ponta oli myös tutkinnassa lahjonnasta, mutta lopulta vapautettiin.


title: Sosiaalidemokraattinen puolue (Romania)

text: Puolueen poliitikot ovat ajoittain hyödyntäneen antisemitismiä. PSD:n senaattori Dan Șova, tuolloin puolueen tiedottaja, väitti 5. maaliskuuta 2012, että "yksikään Juutalainen ei kärsinyt Romanian alueella, marsalkka Antonescun ansionsta." Elie Wiesel National Instituutti Romanian holokaustin tutkimiseksi ilmaisi syvän erimielisyytensä ja suuttumuksensa puolueen edustajan lausunnoista. Julkisen paheksunnan jälkeen Sova erotettiin puolueen tiedottajan tehtävistä.


title: Sosiaalidemokraattinen puolue (Romania)

text: Vuodesta 2017 puolue on hallitustovereittensa kanssa yrittänyt hyväksyttää kiistanalaisia lakeja oikeuslaitoksesta. Venetsian Komissio totesi alustavassa lausunnossaan, että muutokset voisivat heikentää tuomareiden ja syyttäjien riippumattomuutta. Tämä aiheutti Vuosien 2017-2018 Romanian mielenosoitukset.


title: Walter E. Williams

text: Walter E. Williams (s. 31. maaliskuuta 1936) on yhdysvaltalainen taloustieteilijä ja kommentaattori. Williams kannattaa vapaata markkinataloutta ja vastustaa sosialistisia interventioita. Williams on myös tullut tunnetuksi kiinnittämällä huomiota afroamerikkalaisten ongelmiin ja vähimmäispalkan vastustuksesta, joka Williamsin mukaan katkaisee tikapuiden alimmat oksat mustilta nuorilta. Vuonna 1982 julkaistiin Williamsin dokumentti "Good Intentions", jossa hän käsittelee mustien ongelmia ja vähimmäispalkkaa.


title: Walter E. Williams

text: Williams toimii tutkijana George Mason Universityssä.


title: Walter E. Williams

text: Williamsin viimeisin dokumentti on "Suffer No Fools" vuodelta 2014.


title: Kirjanpitorikos

text: Kirjanpitorikos on rikoslaissa määritelty rikos, jossa kirjanpitovelvollinen, sen edustaja tai se jolle kirjanpito on uskottu, laiminlyö kirjanpitovelvollisuuden tai tilinpäätöksen laatimisen. Kirjanpitorikosta lievempi on kirjanpitolaissa määritelty kirjanpitorikkomus, ja kirjanpitorikoksesta tunnetaan myös törkeä kirjanpitorikos ja tuottamuksellinen kirjanpitorikos. Kirjanpitorikokset kuuluvat talousrikollisuuteen.


title: Kirjanpitorikos

text: KKO 2008:32 mukaan törkeän kirjanpitorikoksen tunnusmerkistö täyttyy jo yhdestä tekaistusta laskusta, kunhan se on riittävän suuri. Tapauksessa kirjanpitoon oli kirjattu 120 000 markan eli noin 20 000 euron suuruinen tekaistu lasku.


title: Kirjanpitorikos

text: Liiketoimintakieltoon määrätään lähes aina kun tuomitaan kirjanpitorikoksesta.


title: Bourg-Saint-Maurice

text: Bourg-Saint-Maurice on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella, noin 55 kilometriä Albertvillen kaupungista itään. Laaja kunta ulottuu Italian rajalle saakka.


title: Bourg-Saint-Maurice

text: Kunnan nähtävyyksiä on Vulmixin kylässä oleva 1400-luvulla rakennettu kappeli "Chapel Saint-Grat". Kappelin sisäseinillä olevat freskot kertovat tarinan, jossa pyhä Grat lähti Palestiinaan etsimään Johannes Kastajan päätä. Muita keskiaikaisia rakennuksia ovat kaksi tornia: 1000-luvulta peräisin oleva "Tour du Châtelard" ja 1100-luvulta peräisin oleva "Tour de Rochefort".


title: Bourg-Saint-Maurice

text: Bourg-Saint-Mauricen suosituin vierailupaikka on vuonna 1968 perustettu Les Arcsin hiihtokeskus.


title: Bourg-Saint-Maurice

text: Kunnan rautatieasema Gare de Bourg-Saint-Maurice on rautatielinjan pääteasema, jonne pääsee useilla junayhteyksillä. Myös TGV-junat ajavat sinne, ja esimerkiksi matka-aika Lyonista on noin kuusi tuntia.


Ranskan evankelis-luterilainen kirkkosynodi () on luterilainen kirkko, joka toimii Ranskassa. Kirkon jäsenmäärä on 821.


title: Ranskan evankelis-luterilainen kirkkosynodi

text: Kirkon perustivat vuonna 1927 seurakunnat, jotka oli perustettu jo 1800-luvun aikana niiden perustajajäsenten lähdettyä Alsacen ja Lorrainen luterilaisesta kirkosta opillisista syistä.


text: Kirkolla on 10 seurakuntaa, joissa on 821 jäsentä. Kirkko tukee ranskankielisiä kirkkoja Keski-Afrikassa ja on mukana johtajuuskoulutuksessa Länsi-Afrikassa. Kirkko kuuluu Kansainväliseen luterilaiseen neuvostoon.


title: Pervaporaatio

text: Pervaporaatio on erotusmenetelmä, jossa jotain komponenttia poistetaan nestemäisestä seoksesta puoliläpäisevän kalvon läpi höyrystämällä. Pervaporaatiota käytetään erityisesti atseotrooppisen seoksen muodostavien yhdisteiden erottamiseen toisistaan.


title: Pervaporaatio

text: Pervaporaatiossa erotusprosesiin syötetään nestemäistä seosta. Prosessissa käytetään puoliläpäisevää kalvoa, joka päästää komponentteja lävitseen eri nopeuksilla. Puoliläpäisevän kalvon toisella puolen on alhainen paine. Erottuva komponentti on yleensä helpoiten haihtuva ja kulkee nopeimmin kalvon lävitse niin kutsutulle permeaattipuolelle. Haihtumatonta nestettä kutsutaan retentaatiksi. Erotus pervaporaatiolla perustuu erottuvan komponentin höyrynpaineen ja kemiallisen potentiaalin eroon retentaatti- ja permeaattipuolella. Vakuumin lisäksi permeaattipuolella voidaan käyttää kaasuvirtaa, joka kuljettaa kalvon läpäisevän kaasun pois kalvon läheisyydestä. Permeaatti usein viilennetään ja nesteytetään.


title: Pervaporaatio

text: Pervaporaatiossa kalvo voi olla materiaaliltaan joko epäorgaaninen, orgaaninen tai näiden hybridi. Tyypillisiä epäorgaanisia kalvomateriaaleja ovat piidioksidi, piidioksidin ja zirkoniumdioksidin seos sekä zeoliittikalvo. Orgaanisia kalvoja ovat polydimetyylisiloksaanikalvot, PVC-kalvot, polyakrylaatti- ja polyvinyylialkoholikalvot sekä selluloosasta tai kitosaanista valmistetut kalvot. Tämän lisäksi on olemassa hybridikalvoja, joissa orgaanisessa kalvomateriaalissa on epäorgaanisia nanopartikkeleita.


title: Pervaporaatio

text: Pervaporaatiota käytetään muun muassa veden poistamiseen orgaanisista yhdisteistä, orgaanisten yhdisteiden poistamiseen vedestä ja orgaanisten seosten erottamiseen toisistaan. Menetelmä on käytetty erityisesti atseotrooppisten seosten erottamiseen, esimerkiksi veden poistamiseen etanolista tai isopropanolista. Vedenpuhdistuksessa pervaporaatiolla poistetaan helposti haihtuvia orgaanisia yhdisteitä. Orgaanisten yhdisteiden erottamisesta esimerkkejä ovat metanolin erottaminen metyyli-tert-butyylieetteristä ja sykloheksaanin erottaminen bentseenistä. Pervaporaation etuja ovat muun muassa alhaiset käyttökustannukset, kyky atseotrooppisten seosten erottamiseen, helppo käytettävyys ja kokoluokan skaalaus.


title: Ilmaantuvuus

text: Ilmaantuvuudella tarkoitetaan epidemiologiassa "uusien tapausten" määrää, osuutta tai tiheyttä tietyllä väestöllä, alueella ja aikavälillä.


title: Ilmaantuvuus

text: Yleensä kyse on ilmaantuvuusosuudesta, mutta joskus termillä viitataan myös ilmaantuvuusmäärään tai ilmaantuvuustiheyteen. Näitä kaikkia kutsutaan esiintyvyyssuureiksi, koska niiden tarkoitus on kuvata tapahtumien esiintyvyyttä väestöissä. Kun ollaan kiinnostuneita kaikista tietyssä tilassa jo olevista (esim. sairastavista), eikä kyseiseen tilaan siirtymisestä (esim. sairastumisesta), puhutaan "vallitsevuudesta".


title: Ilmaantuvuus

text: On tärkeää määritellä riittävän tarkasti, mitä uudella tapauksella tarkoitetaan ja mitä riskissä olevaa väestöä, aluetta ja aikaväliä tarkastellaan. Muuten luvut voivat olla harhaanjohtavia.


title: Portugalilainen evankelis-luterilainen kirkko

text: Portugalin evankelis-luterilainen kirkko () on luterilainen kirkko, joka toimii Portugalissa. Kirkon jäsenmäärä on 95.


text: Vuonna 1952 pastori ja silloinen Brasilian evankelis-luterilaisen kirkon presidentti Rodolfo Hasse vieraili Portugalissa ajatuksenaan perustaa radio-ohjelma ja arvioida mahdollisuuksia luterilaiselle lähetystyölle Portugalissa. Vuonna 1954 Brasilian evankelis-luterilainen kirkko teki päätöksen lähetystyön aloittamisesta Portugalissa. 3. heinäkuuta 1958 järjestäytyi Lissabonissa ensimmäinen luterilainen seurakunta, ja 28. toukokuuta 1959 perustettiin Portugalin evankelis-luterilainen kirkko. Aluksi kirkon toiminta keskittyi Lissabonin ja Caldas da Rainhan väliselle alueelle. 1970-luvulla toiminta alkoi laajeta pohjoisemmaksi ja 1990-luvun alussa perustettiin ensimmäinen seurakunta Porton alueelle.


text: Kirkolla on kolme seurakuntaa, joissa on noin 95 jäsentä. Kirkko kuuluu Kansainväliseen luterilaiseen neuvostoon.


title: Roomalainen dodekaedri

text: Roomalainen dodekaedri () on pieni pronssista tai kivestä valmistettu ontto dodekaedrin muotoinen esine, joka muodostuu kahdestatoista tasaisesta viisikulmion muotoisesta pinnasta ja joista jokaisella on pinnan keskikohdassa reikä. Jotkut dodekaedreistä on koristeltu kärjistään pyöreillä pallomaisilla nupeilla.


title: Roomalainen dodekaedri

text: Dodekaedrejä on löydetty eniten Euroopan alueelta (varsinkin Ranskan, Sveitsin ja Saksan alueilta), ja niiden koko vaihtelee 4–11 cm väliltä. Myös Kaakkois-Aasiasta on löydetty pienempiä kullattuja dodekaedrikoristeita. Dodekaedrien käyttökohteista sen sijaan ei ole löytynyt merkintöjä antiikin ajalta, mutta on oletettu, että niitä olisi käytetty kynttilätelineinä, mittavälineenä, talvikylvön ennustelaskurina tai uskonnollisina merkkeinä.


title: Nicaraguan luterilainen kirkkosynodi

text: Nicaraguan luterilainen kirkkosynodi () on luterilainen kirkko, joka toimii Nicaraguassa. Kirkon jäsenmäärä on 1 800.


title: Nicaraguan luterilainen kirkkosynodi

text: Kirkko on saanut alkunsa Luterilainen kirkko – Kanadan vuonna 1997 aloittamasta lähetystyöstä Nicaraguassa. Vuonna 1998 iskeneen hurrikaani Mitchin ja sitä seuranneiden avustustoimien seurauksena vastaanottavuus Luterilainen kirkko – Kanadan tekemää työtä kohtaan kasvoi dramaattisesti. Vuonna 2008 perustettiin Nicaraguaan oma itsenäinen kirkkonsa, Nicaraguan luterilainen kirkkosynodi.


title: Nicaraguan luterilainen kirkkosynodi

text: Kirkolla on 23 seurakuntaa, joissa on noin 1 800 jäsentä. Kirkko kuuluu Kansainväliseen luterilaiseen neuvostoon.


title: Aime-la-Plagne

text: Aime-la-Plagne on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella, noin 40 kilometriä Albertvillen kaupungista itään.


title: Aime-la-Plagne

text: Kunta muodostettiin 1. tammikuuta 2016 kun kolme kuntaa Aime, Granier ja Montgirod yhdistyivät. Uuden kunnan hallintopaikaksi nimettiin Aime.


title: Aime-la-Plagne

text: Aime-la-Plagne tunnetaan parhaiten La Plagnen hiihtokeskuksesta, joka sijaitsee kunnan alueella. La Grande Plagen hiihtoalueella on yli 225 kilometriä rinteitä. Hiihtokeskus perustettiin pormestari Pierre Borrionen aloitteesta vuonna 1961. Hän halusi monipuolistaa laakson taloutta, sillä pelkkä maatalous ei enää elättänyt kaikkia. La Plagne isännöi Albertvillen vuoden 1992 olympialaisissa ohjaskelkkailu- ja rattikelkkailukilpailuja.


title: Lordi Rosse

text: William Parsons, kolmas Rossen jaarli (17. kesäkuuta 1800 – 31. lokakuuta 1867) oli angloirlantilainen tähtitieteilijä, joka rakennutti useita kaukoputkia. Hänen 72-tuumainen teleskooppinsa, "Parsonstownin Leviataani", oli maailman suurin teleskooppi 1900-luvun alkuun saakka.


title: Stephen O'Meara

text: Stephen James O'Meara (16. marraskuuta 1956) on yhdysvaltalainen kirjailija, valokuvaaja ja luonnontieteilijä. Hän pystyy näkemään 8-magnitudin tähtiä paljaalla silmällä. Hän suoritti kandidaatin tutkinnon Northeastern University -yliopistosta.


title: Eksosolaarinen kappale

text: Eksosolaarinen kappale on tähtitieteellinen kappale, joka sijaitsee Aurinkokunnan ulkopuolella. Termiä ei käytetä tähdistä tai niitä suuremmista kohteista, kuten aurinkokunnista tai galakseista. Eksosolaarisia kappaleita voivat olla:


title: Tähtienvälinen kappale

text: Tähtienvälinen kappale on kappale, joka ei ole tähti ja sijaitsee tähtienvälisessä avaruudessa. Se voi olla asteroidi, komeetta tai eksokomeetta. Ensimmäinen löydetty tähtienvälinen kappale oli 'Oumuamua.


title: Tähtienvälinen kappale

text: Viimeaikaisten tutkimusten mukaan (514107) 2015 BZ509 voisi olla alkujaan tähtienvälinen kappale, jonka Auringon vetovoima on kaapannut.


title: Moûtiers

text: Moûtiers on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella Tarentaisen laaksossa, noin 27 kilometriä Albertvillen kaupungista kaakkoon.


title: Moûtiers

text: Kristinusko saapui Tarentaisen laaksoon jo 400-luvulla, mutta tältä ajalta ole säilynyt rakennuksia. Keskiajalla kaupunki sai piispanistuimen ja Saint-Pierren katedraalin. Katedraalin paikalla oli ollut useita kirkkoja ennen nykyisen rakentamista 1000-luvulla. Nykyisen muotonsa katedraali sai 1800-luvulla lombardialaisten arkkitehtien suunnitelmien mukaan.


title: Kappa Crucis

text: Kappa Crucis ("κ Cru", HD 111973) on kaksoistähti joka sijaitsee avoimessa tähtijoukossa NGC 4755, joka tunnetaan myös nimellä Jalokivirasia.


title: Substellaarinen kappale

text: Substellaarinen kappale on taivaankappale, jonka massa on pienempi kuin se massa, jossa fuusioreaktio on mahdollinen (noin 0,08 Auringon massaa). Tällaisia ovat ruskeat kääpiöt ja entiset tähdet, kuten EF Eridani B.


title: TwentyOne

text: TwentyOne "(TwentyOne Media Oy.)" on media-alan perheyritys, joka tarjoaa kotimaista luovaa osaamista monella eri osa-alueella. Toiminta käynnistyi alun perin vuonna 2013, jolloin “21 Productions” -nimellä julkaistiin pitkälti musiikkivideoita. Vuonna 2017 brändi päivittyi, ja nimi vaihtui samalla. Vuosien aikana TwentyOnen portfolio on kasvanut lähes 100:lla yksittäisellä musiikkivideolla, joiden lisäksi katalogista löytyy nykyisin myös entistä laajemmin videotuotantoa - kuten mainos- ja rekryvideoita.


title: TwentyOne

text: Videot ovat tavoittaneet suoratoistopalveluissa yhteensä jo useita miljoonia katseluja.


title: TwentyOne

text: Tarjontaan kuuluu myös äänipalvelut - kuten yksittäisten kappaleiden tai albumien miksaaminen ja masterointi, sekä myös mainosmusiikki.


title: TwentyOne

text: TwentyOne Records on tuotantoyhtiön alla toimiva itsenäinen levy-yhtiö. Se tuottaa ja julkaisee urbaania musiikkia vailla genrerajoja, sekä pitää sisällään määrätietoisia ja luovia tulevaisuuden lupauksia. Levy-yhtiön artisteihin kuuluvat Anselmi, Blaka, MAGIA, Kalme sekä Victor Nordis.


title: TwentyOne

text: Kotisivu: www.twentyone.fi


title: TwentyOne

text: Instagram: @twentyone.fi


title: Koripallon naisten maailmanmestaruuskilpailut 2018

text: Vuoden 2018 koripallon naisten maailmanmestaruuskilpailut järjestettiin Teneriffalla, Espanjassa 22.–30. syyskuuta 2018. Turnaukseen osallistui 16 joukkuetta. Mestaruuden voitti Yhdysvallat, joka voitti loppuottelussa Australian pistein 73–56. Pronssia sai Espanja. Turnauksen arvokkaimmaksi pelaajaksi valittiin Yhdysvaltain Breanna Stewart.


text: 26. syyskuuta 2018


text: 28. syyskuuta 2018


text: 29. syyskuuta 2018


text: 30. syyskuuta 2018


text: Jewell Loyd, Kelsey Plum, Sue Bird, Layshia Clarendon, Morgan Tuck, A'ja Wilson, Breanna Stewart, Elena Delle Donne, Diana Taurasi, Nneka Ogwumike, Tina Charles, Brittney Griner.


text: Breanna Stewart (Yhdysvallat), Liz Cambage (Australia), Diana Taurasi (Yhdysvallat), Emma Meesseman (Belgia), Astou Ndour (Espanja).


title: Helladius Toledolainen

text: Pyhä Helladius Toledolainen (myös Eladio tai Eladius; syntynyt Toledossa Espanjassa, kuollut 632) oli Toledon arkkipiispa ja pyhimys. Hän toimi virassa visigoottien hovissa sekä osallistui Toledon konsiiliin vuonna 589. Miestä houkutteli Agalain luostarin munkkien elämä ja hän lopulta rupesi itsekin munkiksi sekä valittiin vuonna 605 apotiksi. Vuonna 614 hänestä tuli vastahakoisesti Toledon arkkipiispa, vaikkakin hänen hallintokaudestaan tiedetään vain vähän, ja myöhemmin vuonna 632 hän kuoli luonnollisista syistä. Pyhimyksen seuraaja oli myös pyhimyksenä kunnioitettu pyhä Ildefonse, joka kirjoitti pyhästä Helladiuksesta jalon ylistyspuheen. Miehen muistopäivää vietetään 18. helmikuuta.


title: Salisiini

text: Salisiini on salisyylialkoholin β-glukosidi. Salisiinia saadaan pajun ("Salix") kuoresta ja sillä on tulehdusta lievittävä vaikutus. Salisiinia esiintyy "Populus"-lajien kuoressa sekä pajujen ja poppelien lehdissä. Majavan hauste toimii tulehdusta ja kuumetta alentavana kipulääkkeenä, mikä johtuu majavan ruokavalion salisiineista ja jotka edelleen muuttuvat salisyylihapoksi. Aspiriini eli asetyylisalisyylihappo on  kehitetty salisiinista, jota se kemiallisesti muistuttaa. Salisiini metaboloituu glukoosiksi ja salisyylialkoholiksi, joka edelleen voi hapettua salisyylihapoksi. Salisiini maistuu katkeralta kuten kiniini.


title: Salisiini

text: Salisiini voi aiheuttaa allergisen ihoreaktion. Sen lieviä haittavaikutuksia ovat pahoinvointi, oksentelu, ihottuma, huimausta ja hengitysvaikeuksia. Suuret määrät salisiinia voivat olla myrkyllisiä, haitallisia munuaisille, aiheuttaa mahahaavan, ripulin, verenvuotoa tai ruoansulatuskanavan ärsytystä. Salisiinia ei suositella henkilöille, joilla on astma, diabetes, kihti, gastriitti, verenvuototauti, mahahaava. Sitä ei myöskään suositella alle 16-vuotiaille ja raskaana oleville tai imettäville naisille.


title: Menhit

text: Menhit tai Menchit oli muinaisen Egyptin mytologiassa leijonajumalatar, jonka palvonta keskittyi Latopolikseen (Esneh). Menhit merkitsee "hän joka teurastaa", ja tällä perusteella on päätelty, että Menhit oli sodan jumalatar. Hänen puolisonsa oli Khnum ja poikansa Hike.


title: Ossi Sjöman

text: Tor Onni Ossian (Ossi) Sjöman (23. helmikuuta 1929 Helsinki – 21. tammikuuta 1993 Helsinki) oli suomalainen kommunistinen järjestövaikuttaja, joka toimi Työväen Urheiluliiton (TUL) pääsihteerinä vuosina 1971–1989.


title: Ossi Sjöman

text: Sjöman oli alkuperäiseltä ammatiltaan mallipuuseppä, mutta toimi 1950-luvulta alkaen Suomen Kommunistisen Puolueen (SKP) ja siihen kytkeytyneiden järjestöjen palveluksessa. Hän opiskeli Sirola-opistossa lukukaudella 1955–1956 ja suoritti jatko-opintoja itäsaksalaisessa puoluekoulussa. Hän vaikutti pitkään Suomen Demokraattisessa Nuorisoliitossa (SDNL) ja oli vuosina 1964–1970 sen puheenjohtajana, iästään huolimatta. Sjöman valittiin SKP:n keskuskomiteaan vuonna 1963 ja hän jatkoi siellä 1980-luvulle saakka lukuun ottamatta lyhyttä katkosta vuosina 1969–1970. Hän kuului myös puolueen poliittiseen toimikuntaan (”politbyroo”) vuosina 1966–1969 ja 1970–1972, ja oli piirisihteeri vuosina 1970–1971. SKP:n sisäisessä kahtiajaossa Sjöman kuului enemmistöläisiin. SDNL:n johto hyväksyi elokuussa 1968 hänen poissaollessaan Tšekkoslovakian miehityksen tuominneen lausuman, jonka hän jälkeenpäin allekirjoitti.


title: Ossi Sjöman

text: Sjöman valittiin vuonna 1971 TUL:n pääsihteeriksi, sillä järjestön puheenjohtajan tehtävä oli varattu sosiaalidemokraateille ja pääsihteerin tehtävä kommunisteille. Sjöman oli itse nuorena nyrkkeillyt Koiton Visassa ja pelannut pesäpalloa Töölön Vesassa. TUL:ssä häntä pidettiin maltillisena ja luotettavana neuvottelijana. Hänellä oli keskeinen rooli 1970-luvun lopulla käydyissä työväen urheiluliikkeen eheytysneuvotteluissa, jotka johtivat TUL:n ja oikeistososiaalidemokraattien perustaman Työväen Urheiluseurojen Keskusliiton (TUK) yhdistymiseen. Sjöman ja sosiaalidemokraattien Ulf Sundqvist olivat TUL:n pääneuvottelijat. Ehdotuksia TUL:n lähentämisestä porvarilliseen Suomen Valtakunnan Urheiluliittoon (SVUL) Sjöman vastusti päättäväisesti, mutta hän ehdotti TUL:n jäsenseurojen liittymistä lajikohtaisiin erikoisliittoihin, jos nämä liitot eroaisivat SVUL:stä. Hän kuului myös valtion urheiluneuvostoon vuosina 1979–1989. Hän jäi eläkkeelle vuonna 1989, minkä jälkeen TUL:n pääsihteerin paikka siirtyi sosiaalidemokraateille. Sjöman kuoli syöpään 63-vuotiaana.


title: Syövän immuunihoito

text: Syövän immuunihoito (myös nimellä IO-hoito, immuno-onkologinen hoito ja syövän immunoterapia) on hoitomuoto, jossa valjastetaan potilaan oma keho taistelemaan syöpää vastaan. Hoidon tarkoituksena on vahvistaa elimistön immuunireaktiota syöpää vastaan ja auttaa immuunijärjestelmää tappamaan syöpäsolut.


title: Syövän immuunihoito

text: Syövän immuunihoidot voidaan jakaa aktiivisiin, passiivisiin ja yhdistelmähoitoihin. Passiivisessa immunoterapiassa potilaan elimistöön annostellaan kasvaimen tunnistavia valmiita vasta-aineita tai soluja. Aktiivisessa immunoterapiassa puolestaan lääkeaineiden avulla yllytetään elimistön omaa puolustusjärjestelmää tuottamaan vahvempi vaste syöpäsoluja kohtaan. Eri vaikutusmekanismein toimivia immuunihoitomuotoja voidaan myös yhdistää toisiinsa ja syövän perinteisiin hoitomuotoihin.


title: Syövän immuunihoito

text: Syöpäsolujen pinnalla on usein tuumoriantigeeneinä eli merkkiaineina toimivia molekyylejä, jotka immuunijärjestelmä voi löytää. Aktiivinen immuunihoito ohjaa immuunijärjestelmän hyökkäämään syöpäsoluja vastaan näiden antigeenien avulla. Näin yllytetään puolustusjärjestelmää tuhoamaan syöpäsoluja tehokkaammin.


title: Syövän immuunihoito

text: Syöpäsolut osaavat puolustautua kehon immuunijärjestelmältä niin, että niiden pinnalla olevat valkuaisaineet sammuttavat immuunisolujen aktiivisuutta. Passiivisessa immuunihoidossa käytetään vasta-aineita, jotka estävät syöpäsoluja heikentämästä immuunijärjestelmää näillä valkuaisaineilla.


title: Syövän immuunihoito

text: Yksi immuunihoitomuodoista on T-soluterapia. T-solut ovat tärkeä osa immuunijärjestelmää, ja eri T-solutyyppien tehtävät vaihtelevat syöpäsolujen tunnistamisesta ja niiden tappamiseen. T-soluterapiassa potilaalta etsitään ne T-solut, jotka kykenevät parhaiten tuhoamaan syövän. Niitä kasvatetaan lisää laboratorio-oloissa niin, että saadaan miljardeja T-soluja ruiskutettavaksi takaisin potilaan elimistöön.


title: Syövän immuunihoito

text: Immuunihoitoja käytetään useiden erilaisten syöpien hoidossa, joiden joukossa ovat muun muassa keuhkosyöpä, virtsarakon syöpä, rintasyöpä, melanooma, gynekologiset syövät ja munuaissyöpä.


title: Syövän immuunihoito

text: Kuten muutkin syövän hoitomuodot, immuunihoito voi aiheuttaa haittavaikutuksia. Elimistö voi hyökätä myös omia kudoksiaan vastaan ja aiheuttaa autoimmuunitautien oireita. Lievinä haittoina voi tulla esimerkiksi ihottumaa tai vähäistä lämpöilyä. Joillekin on tullut myös vakavia haittavaikutuksia, kuten vaikeita suolisto- ja keuhkotulehduksia. Vaikka immuunivälitteiset haittavaikutukset hoidon aikana ovat tavallisia, ne ovat valtaosin lieviä ja palautuvia. Haittavaikutukset voivat kuitenkin olla myös henkeä uhkaavia etenkin, jos niiden toteaminen ja hoito viivästyvät.


title: Syövän immuunihoito

text: Syövän immuunihoidot eivät kokonaan korvaa muita syöpähoitoja, ja usein niitä käytetäänkin yhdessä muiden hoitojen kanssa. Syövän immuunihoitoja voidaan käyttää esimerkiksi ennen leikkausta, minkä uskotaan helpottavan sekä leikkausta että siitä toipumista, tai solunsalpaajahoitojen jälkeen. Syövän muut tärkeät hoitomuodot ovat leikkaushoito, sädehoito, solunsalpaajahoidot (kemoterapia) ja hormonaaliset hoidot. Syöpälääkkeitä on runsaasti erilaisia, ja niitä käytetään usein yhdistelmänä.


title: Syövän immuunihoito

text: Wikipediassa aiheesta englanniksi:


title: Hike

text: Hike tai Heka oli muinaisen Egyptin mytologiassa jumalten maagisten ominaisuuksien henkilöitymä. On oletettu, että Hike olisi ollut alkujumala Atumin poika, ja Hike yhdistettiin erityisesti Atumin luoviin elimiin – sydämeen ja kieleen. Toisaalta Hike mainittiin myös Khnumin ja Menhitin poikana. Hikellä oli temppelit Onissa ja lähellä Memfisiä. Muinaisen Egyptin lääkärit kutsuivat mielelellään itseään Hiken papeiksi, toisin sanoen he tahtoivat herättää jumalan voimat hoitaessaan potilaitaan.


title: L. J. Jouhki

text: Lauri Juhani ”Mylle” Jouhki (1944 – 20. tammikuuta 2003) oli suomalainen yritysjohtaja ja elinkeinoelämän vaikuttaja. Hänet tunnettiin Jouhkin suvun omistamien Thomeston ja Thominvestin ympärille muodostuneen kauppahuonekonsernin keskeisenä johtohahmona äitinsä Kata Jouhkin ja veljensä Timo Jouhkin rinnalla.


title: L. J. Jouhki

text: Mylle Jouhki sai kutsumanimensä, kun hänen isoisänsä Timo Brofeldt nimitti vastasyntyneen tyttärenpoikansa Rengossa sijainneen myllytilansa uudeksi mylläriksi. Poika valmistui kauppatieteiden maisteriksi vuonna 1969 ja teki ison osan elämäntyöstään perheensä yhtiöissä, muun muassa Thomesto-kauppahuoneen toimitusjohtajana 1979–2001. Sitä kautta hänelle muodostui kokemusta Neuvostoliiton ja Venäjän markkinoista, joista mediat mielellään halusivat häneltä värikkäitä mielipiteitä. Mylle Jouhki oli erittäin perehtynyt myös merenkulkuun ja metsäteollisuuteen isänsä, kauppaneuvos Leo Jouhkin tavoin.


title: L. J. Jouhki

text: Päätyönsä lisäksi Jouhki toimi hallitusammattilaisena ja istui monien suomalaisten suuryritysten johtoelimissä. Näitä olivat 1980- ja 1990-luvuilla Pohjola-Yhtiöt, Uusi Suomi, Neste, Fortum, UPM-Kymmene, Finnlines, Hartwall, Sanoma-WSOY, Kansallis-Osake-Pankki ja sen seuraaja Merita, Kajaani Oy ja Oulu Oy. Vuoden 1997 paikkeilla Mylle Jouhkin laskettiin käyttävän valtaa noin 40 yhtiössä. Jouhkien omaisuutta hoiti kaikkiaan yksitoista yritystä, tärkeimpinä pitkäaikaisia pääomasijoituksia tehneet Dreadnought Finance, Thominvest ja Thomproperties. Niiden hoitamien salkkujen arvo oli yli 400 miljoonaa markkaa. Lyhytaikaisia sijoituksia varten oli Thominvestin tytäryhtiö Vesuvius.


title: L. J. Jouhki

text: Yritysten hallitusten lisäksi Mylle Jouhki oli mukana Teknisen kaupan liitossa, Suomalais-venäläisessä kauppakamarissa, Ulkomaankauppaliitossa, Partiosäätiössä, Valamo-säätiössä, Maanpuolustuskoulutus ry:ssä ja Helsingin Kauppakorkeakoulun hallinnossa.


title: L. J. Jouhki

text: 1990-luvulla Mylle Jouhkin johtama ja Neuvostoliiton aikana loistavasti menestynyt Thomesto teki suuria tappioita puukaupassa Venäjällä ja Itä-Euroopassa. 1990-luvun lopulla Mylle Jouhki oli pikkuveljensä Timo Jouhkin kanssa syytettynä sisäpiirikaupoista Finnlinesin ja UPM-Kymmenen osto-optioilla. Syyte raukesi Mylle Jouhkin osalta, koska optiokauppalaki ehti muuttua yli vuoden kestäneen tutkinnan aikana. Kohu kuitenkin pahensi Mylle Jouhkin alkoholismia ja heikensi hänen terveydentilaansa. Jouhki luopui työkyvyttömyyden takia hallituspaikoistaan kesällä 2001, ja suvun kauppahuone Thomesto myytiin Metsäliitolle. Mylle Jouhki kuoli 58-vuotiaana tammikuussa 2003. Jouhkin perheen suursijoitus Finnlinesiin myytiin vuonna 2006 italialaiselle Grimaldi Groupille.


title: L. J. Jouhki

text: Mylle Jouhkin tytär Johanna Jouhki toimii perheen pääomasijoitusyhtiön Dreadnought Financen toimitusjohtajana, ja poika Juha Jouhki toimi vuodet 2002–2009 niinikään sijoitustoimintaan keskittyvän Thominvest Oy:n toimitusjohtajana.


title: Dance Arena 200

text: Dance Arena 200 on Jouni Prittisen laatima suomalainen lautapeli, missä pelaajien tehtävänä on saada parinsa arvaamaan oikea tanssi. Pelissä pitää näyttää itse, tanssittaa, opettaa ja kertoa vihjein. Heti kun tiimalasi kääntyy, parin on tunnistettava niin monta tanssia kuin mahdollista. Nopeimmat pelaajat voittavat. Pelissä on eri vaikeustasoja, joten peli soveltuu kaikille, tanssitaitoon katsomatta.


title: Dance Arena 200

text: Peli on käännetty kuudelle kielelle; suomi, ruotsi, englanti, saksa, ranska ja espanja.


title: Dance Arena 200

text:
Pelin idea
DANCE ARENA 200 -pelissä kiertää tanssilattia yhdessä parin kanssa mahdollisimman nopeasti arvuutellen eri tansseja. Tarkoitus on saada oma pelikumppani arvaamaan mahdollisimman monta tanssia ennen kuin tiimalasin hiekka valuu loppuun. Arvausvuorossa ollut pari siirtyy pelilaudalla eteenpäin oikein arvattujen tanssien määrän verran. Ensimmäisenä omalle lähtöpaikalleen kiertänyt pari voittaa pelin.


title: Dance Arena 200

text: Peliä pelataan pareittain ja pareja voi olla 2−4. Peliä voi pelata myös pienissä ryhmissä.


title: Dance Arena 200

text:
Ennen pelin alkua
Aseta pelilauta pöydälle ja kiinnitä spinneri pelilautaan. Sekoita sanakortit ja aseta ne pöydälle pinoksi tekstipuoli alaspäin. Aseta tiimalasi pelilaudan viereen. Jokainen pari ottaa yhden pelinappulan ja laittaa sen tanssilattian reunassa olevaan lähtöpaikkaan.


title: Dance Arena 200

text:
Pelin aloitus
Nuorin pelaaja aloittaa arvuuttamisen omalta pariltaan ja vuoro siirtyy myötäpäivään.


title: Dance Arena 200

text:
Pelin kulku
Oman vuoron alussa pelaaja pyöräyttää spinneriä kerran. Spinnerin kuvat kertovat, millä tavalla kaikki tämän vuoron tanssit arvuutetaan.


title: Dance Arena 200

text: Kun arvuutustapa on valittu, pelaaja valmistautuu ottamalla korttipinosta 10–15 korttia. Tiimalasi käännetään ympäri ja pelaaja alkaa arvuuttaa ensimmäisen kortin tanssia. Kun pari arvaa sanan oikein, jatketaan arvuuttamalla seuraavan kortin tanssia samalla tavalla. Oikea vastaus hyväksytään myös muilla korttiin kirjoitetuilla kielillä.


title: Dance Arena 200

text:
Kun arvuutat:
- Et saa käyttää mitään selitettävän sanan osaa.
- Sinun täytyy saada arvaaja sanomaan sana juuri niin kuin se kortissa lukee.


title: Dance Arena 200

text:
Vuoron päättyminen
Kun tiimalasin hiekka on valunut loppuun, muut pelaajat huutavat ”aika”. Jos arvuuttaminen on vielä kesken, kaikki pelaajat saavat nyt arvata. Tällöin nopeimmin oikein arvannut pelaaja saa siirtää omaa pelinappulaansa yhden ruudun eteenpäin tanssilattialla.


title: Dance Arena 200

text:
Eteneminen laudalla
Montako tanssia arvattiin oikein? Pari siirtää nappulaansa laudalla myötäpäivään yhtä monta askelta kuin oli oikein arvattuja tansseja. Jos parille on tullut miinuspisteitä, ne vähennetään oikeista vastauksista.


title: Dance Arena 200

text:
Miinuspisteen saa, jos
- hyppää kortin yli
- käyttää selitettävää sanaa tai sen osaa selityksessään
- ei arvaa tanssia.


title: Dance Arena 200

text:
Pelin voittaminen
Pelin voittaa pari, joka on ensimmäisenä kiertänyt tanssilattian ja päässyt lähtöpaikalleen.


title: Dance Arena 200

text:
Sanakortit
Pelissä on neljä pakkaa ja joka pakassa 50 korttia. Yhdessä kortissa on arvattavan tanssin nimi kuudella eri kielellä. Yhteensä tansseja on siis 200. Pakat on numeroitu 1−4. Tanssit vaikeutuvat sen myötä, mitä suurempi numero pakassa on. Aloittelijat aloittavat pakalla 1. Kun tietämys tansseista kasvaa, niin seuraavan tason pakka sekoitetaan edelliseen mukaan.


title: Dance Arena 200

text:
Arvuuttaminen
Erilaisia arvuutustapoja on neljä, ja spinneri osoittaa, mikä arvuutustapa valitaan.
NÄYTÄ ITSE
Näytä itse kyseinen tanssi tanssien ilman puhetta ja musiikkia.


title: Dance Arena 200

text:
TANSSITA
Tanssita kyseinen tanssi parillesi kontaktissa, ilman puhetta ja musiikkia. Ota parista kiinni ja näytä viejän taitosi. Kaikki tanssit eivät ole paritansseja, joten käytä mielikuvitustasi.


title: Dance Arena 200

text:
OPETA
Opeta sanallisesti paria tanssimaan kyseinen tanssi. Et saa itse liikkua yhtään. Voit antaa ohjeita esimerkiksi askelkuvioista ja rytmeistä.


title: Dance Arena 200

text:
KERRO VIHJEIN
Selitä tanssi erilaisin vihjein. Vihjeissä ei saa mainita kyseistä tanssia mitenkään. Miten ikinä vain saat parisi arvaamaan oikean tanssin. Väärää tietä ei ole.


title: Dance Arena 200

text:
VALITSE TAPA
Valitse neljästä edellisestä tavasta mieluisin.
Erikoisruutu
Pelilaudalla on myös erikoisruutuja. Jos pelinappula päätyy erikoisruutuun omalla pelivuorolla, pelaaja saa arvuuttaa pariltaan vielä yhden kortin ilman aikarajaa. Vastaaja saa arvata vain yhden kerran. Jos vastaus on oikein, pari pääsee kaksi ruutua eteenpäin. Jos vastaus on väärä, kaikki muut joukkueet pääsevät yhden ruudun eteenpäin.


title: Dance Arena 200

text:
Erikoisruutujen arvuutustapa on merkitty värein:
vihreä = NÄYTÄ ITSE
keltainen = TANSSITA
pinkki = OPETA
sininen = KERRO VIHJEIN


title: Dance Arena 200

text:
Vinkkejä ja lisäohjeita
- Arvuuttaja vaihtuu joukkueessa joka kierroksella.
- Jos korttipino loppuu, kortit sekoitetaan ja laitetaan uudestaan pakaksi.
- Itsensä nolaaminen on parasta. Kannattaa yrittää selittää sellaisiakin tansseja, jotka eivät välttämättä ole tuttuja.
- Kun pelaatte ryhmissä, yksi arvuuttaa ja muut ryhmäläiset arvaavat.
- Jos pelissä on mukana eritasoisia pelaajia, voitte sopia, että toiset kiertävät tanssilattian kaksi kertaa.


title: Suomen urheilu 1957

text: Suomen urheilu 1957 käsittelee vuoden 1957 merkittäviä uutisia ja tapahtumia suomalaisessa urheilussa.


title: Suomen urheilu 1957

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1957

text: Erillisellä naisten listalla kuusi parasta olivat:


title: Eino Jauri

text: Eino Jauri, vuoteen 1918 Enroth (12. elokuuta 1886 Laihia – 1. maaliskuuta 1972 Tampere) oli opetusneuvos, joka toimi opettajan ja rehtorin tehtävien lisäksi myös usean eri lehden toimittajana ja julkaisi tietokirjoja liiketalouden alalta.


title: Eino Jauri

text: Jaurin vanhemmat olivat asianajaja Karl Theodor Enroth ja Maria Mara ja puoliso vuodesta 1910 näyttelijä Tyyne Halme. Jauri tuli ylioppilaaksi 1904 ja valmistui filosofian kandiaatiksi 1908. Hän toimi kauppakoulun opettajana Kuopiossa 1909–1912 ja Viipurissa 1912–1917. Jauri oli "Kauppalehden" toimittaja 1917–1925, "Viikko-Sanomien" päätoimittaja 1926–1930, "Talousmiehen" 1928–1929 ja "Finnish Trade Reviewin" 1930–1931. "Liiketaidon" päätoimittaja Jauri oli 1930–1945 ja "Liikemaailman" 1939–1945. Suomen Liikemiesten Kauppaopistossa opettajana vuodesta 1929 ollut Jauri oli oppilaitoksen rehtori 1940–1956. Opetusneuvoksen arvonimen hän sai 1948.


title: Suomen urheilu 1958

text: Suomen urheilu 1958 käsittelee vuoden 1958 merkittäviä uutisia ja tapahtumia suomalaisessa urheilussa.


title: Suomen urheilu 1958


title: Suomen urheilu 1958


title: Suomen urheilu 1959

text: Suomen urheilu 1959 käsittelee vuoden 1959 merkittäviä uutisia ja tapahtumia suomalaisessa urheilussa.


title: Suomen urheilu 1959


title: Suomen urheilu 1959


title: Meskhent

text: Meskhent tai Meskhenet oli muinaisen Egyptin mytologiassa jumalatar, joka avusti synnytyksessä ja vaikutti osaltaan jokaisen vastasyntyneen kohtaloon. Hän saattoi myös auttaa Anubista Osiriksen salissa, jossa sielut punnittiin ja tuomittiin. Meskhent kuvattiin yleensä tiiliskivenä, sillä muinaisessa Egyptissä naiset kykkivät synnyttäessään tiilen päällä.


title: Fagrskinna

text: Fagrskinna on nimitys laajalle, keskiajan islantilaiselle kuningassaagalle tai tarkemmin sanottuna kuningassaagojen kokoelmalle, jossa kuvataan Norjan kuninkaiden historiaa Haraldr Kaunotukan ("hárfagri") isästä Hálfdan Mustasta ("svarti") 800-luvulta Magnús Erlingssonin valtakaudelle ja vuoteen 1177 saakka, jolloin käytiin Rén taistelu ja kuningas Sverrir Sigurðarson astui birkibeinien (isl. "birkibeinar") johtoon. Nimitys "Fagrskinna" (suom. ”kaunis nahka”) on ollut islantilaisen historioitsijan Þormóður Torfasonin (1636—1719) käsikirjoitukselle aikoinaan sen kauniin ja hyvänä säilyneen ulkonäön perusteella antama nimitys. "Fagrskinnasta" oli 1700-luvulla olemassa kaksi eri versiota. Kumpikin alkuperäisistä käsikirjoituksista kuitenkin tuhoutui Kööpenhaminan palossa vuonna 1728. Versioista on säilynyt nykypäivään vain niistä tehtyjä kopioita. "Fagrskinnaa" ei ole suomennettu.


title: Fagrskinna

text: "Fagrskinna" edustaa toisen kuningassaagakokoelman, "Morkinskinnan", tavoin vaihetta, jolloin läntisessä Skandinaviassa alettiin laatia Norjan kuninkaista ja historiasta pitempiä ja yksityiskohtaisempia teoksia. On esitetty, että "Fagrskinna" olisi "Morkinskinnaa" nuorempi, mutta että se olisi laadittu hieman ennen Snorri Sturlusonin "Heimskringlaa" eli oletettavasti 1220-luvulla tai vuoden 1230 paikkeilla.


title: Fagrskinna

text: "Fagrskinna" on laadittu Norjassa, mahdollisesti Niðaróssissa (nyk. Trondheim) tai Þrándheimrissä (Tröndelag). Sen kirjoittaja on oletettavasti ollut islantilainen, vaikka jotkut tutkijat ovat pitäneet myös norjalaista kirjoittajaa mahdollisena. Eri versioissaan nimellä "Nóregs konungatal" (”Luettelo Norjan kuninkaista”, B-versio) ja "Ættartal Noregskonunga" (”Luettelo Norjan kuninkaiden sukupuista”, A-versio) kutsuttu "Fagrskinna" on yhdistetty kuningas Haakon IV Haakoninpojan hoviin. Kuningas Sverrir, jonka valtaannousun aikaan "Fagrskinna" päättyy, oli Haakonin isoisä. On pidetty mahdollisena, että Haakon on jopa ollut "Fagrskinnan" kirjoittamisen toimeksiantaja ja työn tilaaja.


title: Fagrskinna

text: "Fagrskinnan" aineisto on peräisin aiemmista kirjallisista lähteistä, joita kirjoittaja ei ole kovinkaan paljon muokannut muutoin kuin lyhentelemällä niitä ja jättämällä pois esimerkiksi niissä esiintyviä yliluonnollisia elementtejä. Kirjoittaja on hyödyntänyt myös skaldirunoutta, jota hän muiden kuningassaagojen kirjoittajien tavoin on käyttänyt teokselleen painoarvoa antavana aikalaistodistuksena, sekä mahdollisesti muita suullisia lähteitä.


title: Fagrskinna

text: "Fagrskinnan" kirjallisina lähteinä ovat olleet muun muassa munkki Oddr Snorrasonin Olavi Tryggvenpojasta kertovasta latinankielisestä saagasta tehty kansankielinen käännös ("Óláfs saga Tryggvasonar"), fragmentaarisesti säilynyt vanhin pyhästä Olavista kertova saaga (n. 1200), Norjassa 1100-luvun lopulla laadittu Norjan kuninkaista kertova teos "Ágrip" (tai: "Ágrip af Nóregs konunga sögum") sekä "Jómsvíkinga saga" eli "Jómin viikinkien saaga" (n. 1200). Lisäksi kirjoittaja on käyttänyt jotain nyt jo kadonnutta "Morkinskinnan" versiota, mutta "Fagrskinna" ei sisällä "Morkinskinnassa" olevia useita "þáttr"-tarinoita. Osa kirjoittajan käyttämistä lähteistä on nyt jo kadonnut. Tällaisia kadonneita "Fagrskinnan" lähteitä ovat olleet islantilaisen Eiríkr Oddsonin Norjan kuninkaiden historiaa kuvannut *"Hryggjarstykki", islantilaisten oppineiden Sæmundr Viisaan (isl. "fróði" Sigfússon) 1000-luvulla ja Ari Viisaan (isl. "fróði" Þorgilsson) 1100-luvulla kirjoittamat kuninkaiden elämäntarinat (isl. "konunga ævi"), norjalaisen Hlaðirin alueen jaarleista kertonut *"Hlaðajarla saga", Knútr Suuresta kertonut *"Knúts saga ríka" sekä mahdollisesti keskiajalla olemassa ollut saaga kuningas Haakon Hyvästä (*"Hákonar saga góða").


title: Fagrskinna

text: "Fagrskinna" sisältää myös runsaasti runoutta, kuten "Eiríksmálin", skaldi Þorbjörn hornklofin Haraldr Kaunotukan kunniaksi tekemän runon "Haraldskvæði" sekä Eyvindr Skaldienturmelijan (isl. Eyvindr Finnsson "skáldaspillir") kuningas Haakon Hyvän kunniaksi laatiman "Hákonarmálin".


title: Fagrskinna

text: Snorri Sturluson on käyttänyt "Fagrskinnaa" lähteenään laatiessaan omaa kuningassaagojen kokoelmaansa nimeltä "Heimskringla". Teosten kerronnassa on yhtäläisyyksiä mutta myös eroja. "Fagrskinna" sisältää kuitenkin myös aineistoa, jota Snorri ei ole sisällyttänyt osaksi "Heimskringlaa", mutta joka on pohjautunut lähteille, jotka nyt ovat jo hävinneet.


title: Maija Arela

text: Maija Arela (o.s. Valkama, s. 1950 Tampere) on suomalainen tekstiilitaiteilija ja värisuunnittelija. Hän on Arela Oy:n perustaja ja toimitusjohtaja.


title: Maija Arela

text: Arela valmistui Taideteollisesta korkeakoulusta vuonna 1975, jonka jälkeen hän toimi tekstiilisuunnittelijana Tampellassa, Lapinniemen Puuvillatehtaassa ja E. Heleniuksella, kunnes perusti Niinnon Oy:n Antti Hoiskon kanssa 1991. Vuodesta 2008 Arela on toiminut päätoimisesti perustamansa Arela Oy:n toimitusjohtajana.


title: Maija Arela

text: Arela on suunnitellut painokuoseja useille suomalaisille tekstiilialan yrityksille, mukaan lukien Finlayson, Reima, Nanso, Rukka, Luhta, Ril’s, Suomen Trikoo ja Tutta. Hänen suunnittelemiaan painokuoseja on nähty mm. Suomen hiihtomaajoukkueella Naganon olympialaisissa 1998, äitiyspakkauksen vauvanvaatteissa sekä naistenvaatemallistoissa.


title: Maija Arela

text: Arela on nykyisin tunnettu etenkin värisuunnitteluosaamisestaan, ja hän on toiminut kansainvälisessä Intercolor-värineuvostossa vuodesta 1982.


title: Maija Arela

text: Minimalistisiin kashmirneuleisiin erikoistuneen Arelan Maija perusti vuonna 2006. Nykyisin hän johtaa yritystä yhdessä tytärtensä Anni ja Viivi Arelan kanssa.


title: Maija Arela

text: Arela on opettanut tekstiili- ja värisuunnittelua mm. Taideteollisessa korkeakoulussa, Lapin yliopistossa, Helsinki Design Schoolissa ja Hämeen ammattikorkeakoulussa.


title: Maija Arela

text: Arelan luottamustehtäviin kuuluvat jäsenyydet Valtion muotoilutoimikunnassa (2006–2013), Pirkanmaan taidetoimikunnassa (2005–2009), Design Forumin hallituksessa (1987–1989).


title: Maija Arela

text: Arela on palkittu lukuisilla tunnustuksilla uransa aikana. Tekstiilitaiteilijat Texo ry valitsi hänet Vuoden tekstiilitaiteilijaksi 1987. Arelalle myönnettiin Suomen Valkoisen Ruusun Ansioristi vuonna 2012.


title: Mavado (Mortal Kombat)

text: Mavado on fiktiivinen hahmo Mortal Kombat -pelisarjassa. Hahmo esiintyi ensimmäisen kerran -pelissä. Hahmo esiintyi myös -pelissä.


title: Mavado (Mortal Kombat)

text: Mavado on Earthrealmilainen mies ja Red Dragon -klaanin jäsen, joka käyttää aseenaan tarttumakoukkuja ja miekkoja. Mavado antoi käskyjä Hsu Haolle tuhota Black Dragon -klaani kokonaan. Mavado kukisti taistelussa Kabalin ja varasti tämän koukkuaseet. Mavado myös kukisti Kenshin ja jätti tämän kuolemaan. Myöhemmin Daegon määräsi Mavadon tappamaan Tavenin, mutta epäonnistui. Kabal myöhemmin kukisti Mavadon ja otti aseensa takaisin.


title: Chameleon (Mortal Kombat)

text: Chameleon on fiktiivinen hahmo Mortal Kombat -pelisarjassa. Hahmo esiintyi ensimmäisen kerran Mortal Kombat 3 -pelissä. Chameleon esiintyi myös -pelissä.


title: Chameleon (Mortal Kombat)

text: Chameleon on Outworldilainen ninja ja yksi Shao Kahnin tappavimmista apulaisista. Chameleon kykenee kameleontin tavoin vaihtamaan ihonsa väriä ja muuntautumaan muiksi hahmoiksi. Chameleon oli todistamassa Liu Kangin voittoa Mortal Kombat-turnauksessa. Turnauksen jälkeen Chameleon vetäytyi hiljaisuuteen odottaen vuoroaan todistaa olevansa oikea mestari.


title: CoRoT-1

text: CoRoT-1 on G-tyypin pääsarjan Auringon kaltainen tähti. Se sijaitsee Maasta noin 2 550 valovuoden päässä Yksisarvisen tähdistössä. Sen magnitudi on 13,6, eli tähteä ei voi nähdä paljaalla silmällä, mutta sen voi nähdä keskikokoisella kaukoputkella pimeällä ja selkeällä taivaalla. Ensimmäinen CoRoT-satelliitin löytämä eksoplaneetta kiertää tätä tähteä.


title: La Léchère

text: La Léchère on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella Tarentaisen laaksossa, noin 20 kilometriä Albertvillen kaupungista kaakkoon.


title: La Léchère

text: Alue on ollut asuttuna jo roomalaisten vallan aikaan. Keskiajalla kaupunkiin rakennettiin laaksossa kulkevaa strategista tietä kontrolloimaan linna "Château de Briançon". Tuolloin kaupunki tunnettiin nimellä Notre-Dame-de-Briançon. 1800-luvun puolivälissä kaupungissa alkoi kehittyä kemianteollisuutta, ja siellä toimii yhä kemiantehdas Carbone Savoie. 1900-luvun alussa kaupunkiin perustettiin kylpylä. Vuonna 1972 perustettiin nykyinen La Léchèren kunta, kun kuusi kuntaa Notre-Dame-de-Briancon, Pussy, Celliers, Petit Cœur, Doucy ja Naves yhdistyivät. Albertvillen talviolympialaisissa vuonna 1992 La Léchèressä oli kisojen lehdistökeskus.


title: Basmatšin kapina

text: Basmatšin-kapina tai Basmatši-liike (Venäjäksi:Басмачество) oli Keski-Aasian muslimikansojen kapina Venäjää vastaan.


title: Basmatšin kapina

text: Kapinan juuret ovat vuoden 1916 Kazakstanin kapinassa, joka alkoi kun Venäjä aloitti muslimien värväämisen armeijaansa. Lokakuun vallankumouksen seurauksena alkoi Venäjän sisällissota. Turkestanin muslimien poliittiset liikkeet pyrkivät luomaan autonomisen hallituksen Kokandiin. Bolševikit aloittivat hyökkäyksen Kokandiin helmikuussa 1918 ja surmasivat yli 25 000 ihmistä. Joukkomurhan seurauksena Basmatši-liikkeelle, joka kävi sissisotaa Turkestanissa.


title: Basmatšin kapina

text: Useiden tappioiden jälkeen Basmatši-kapinallisten suosio vähentyi.


title: Urheiluvuosi 1961

text: Urheiluvuosi 1961 käsittelee vuoden 1961 merkittäviä uutisia ja tapahtumia urheilussa.


title: Saint François Longchamp

text: Saint François Longchamp on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee noin 24 kilometriä Saint-Jean-de-Mauriennen kaupungista pohjoiseen.


title: Saint François Longchamp

text: Kunta muodostettiin 1. tammikuuta 2017, kun kolme kuntaa Saint-François-Longchamp, Montaimont ja Montgellafrey yhdistyivät. Uuden kunnan hallintopaikaksi nimettiin Saint-François-Longchamp


title: Saint François Longchamp

text: Kunnan alueella on laskettelukeskus. Myös sola Col de la Madeleine kulkee kunnan kautta, ja sen korkein kohta on Saint François Longchampin ja La Léchèren kuntien rajalla.


title: Urheiluvuosi 1963

text: Urheiluvuosi 1963 käsittelee vuoden 1963 merkittäviä uutisia ja tapahtumia urheilussa.


title: Kiekonlyönti

text: Kiekonlyönti (myös "Kurranlyönti") on suomalaiseen kansanperinteeseen kuuluva joukkuepeli. Sitä pelattiin usein pyhäiltaisin kahden kyläkunnan kesken maantiellä kylien puolivälissä. Toisinaan käytettiin myös erityisesti raivattuja kiekkotantereita. Kiekko oli puinen ja sitä lyötiin puisilla kangilla. Peliä pidettiin ratkenneena, kun hävinnyt osapuoli oli ajettu oman kylänsä puolelle. Kiekonlyönti oli suosittua varsinkin Hämeessä. Se tunnetaan muun muassa Aleksis Kiven romaanista "Seitsemän veljestä".


title: Kiekonlyönti

text: Jyväskylässä perustettiin 1990-luvun alussa kiekonlyönnin ainoa erikoisseura, Suomen Kurranlyöjät.


title: Kiekonlyönti

text: Kiekonlyönti sekoitetaan toisinaan kyykkään, joka on vuosisatojen takaa periytyvä karjalainen ulkopeli.


title: Urheiluvuosi 1965

text: Urheiluvuosi 1965 käsittelee vuoden 1965 merkittäviä uutisia ja tapahtumia urheilussa.


title: Sergio Reguilón

text: Sergio Reguilón Rodríguez (s. 16. joulukuuta 1996 Madrid, Espanja) on espanjalainen jalkapalloilija. Hän edustaa Espanjan Primera Divisiónissa Real Madridissa ja on pelipaikaltaan vasen laitapuolustaja.


title: Sergio Reguilón

text: Madridilaissyntyinen Reguilón liittyi Real Madridin junioriakatemiaan vuonna 2005. 5. elokuuta 2015 Reguilón nostettiin seuran reservijoukkueeseen Real Madrid Castillaan, josta hänet lainattiin välittömästi UD Logroñésiin yhden kauden lainasopimuksella.


title: Sergio Reguilón

text: 23. elokuuta 2015 Reguilón pelasi ensimmäisen ottelunsa ammattilaisena, kun Logroñés kohtasi kotikentällä SD Compostelan. 16. tammikuuta 2016 hän palasi kuitenkin takaisin Real Madridin reservijoukkueeseen vähäisen peliajan johdosta.


title: Sergio Reguilón

text: 23. elokuuta 2016 Reguilón siirtyi jälleen vuoden mittaisella lainasopimuksella Logroñésiin. Kauden aikana hän onnistui vakiinnuttamaan paikkansa joukkueen avauskokoonpanossa; hän pelasi kauden aikana 30 sarjaottelua ja teki niissä kahdeksan (8) maalia. Kauden kohokohtiin kuului 2. lokakuuta 2016 pelattu ottelu Bilbao Athleticia vastaan, jossa hän onnistui tekemään neljä (4) maalia.


title: Sergio Reguilón

text: Palattuaan Castillaan, Reguilón kuului kaudella 2017–2018 silloisen päävalmentaja Santiago Solarin luottopelaajiin, jonka jälkeen 11. toukokuuta 2018 hän teki seuran kanssa jatkosopimuksen. 25. elokuuta 2018 hänet nostettiin pysyvästi seuran edustusjoukkueesen uuden päävalmentaja Julen Lopeteguin toimesta.


title: Sergio Reguilón

text: Ensiesiintymisensä edustusjoukkuessa virallisessa ottelussa Reguilón teki 2. lokakuuta Mestarien liigassa venäläisseura TsSKA Moskovaa vastaan.


title: Urheiluvuosi 1967

text: Urheiluvuosi 1967 käsittelee vuoden 1967 merkittäviä uutisia ja tapahtumia urheilussa.


title: Jorma Larimo

text: Jorma Larimo (s. 29. syyskuuta 1954 Vaasa) on ollut Vaasan yliopiston liiketaloustieteen, erityisesti kansainvälisen markkinoinnin professori vuodesta 2001. Hänestä tuli kauppatieteiden kandidaatti vuonna 1979 ja lisensiaatti vuonna 1988. Hän väitteli kauppatieteiden tohtoriksi Vaasan yliopistosta vuonna 1993.


title: Jorma Larimo

text:
Laaksonen on toiminut Vaasan kauppakorkeakoulussa/korkeakoulussa/yliopistossa assistenttina, yliassistenttina,apulaisprofessorina ja professorina. Hän on vuodesta 1984 lukien hoitanut apulaisprofessorin ja professorin virkoja kansainvälisen markkinoinnin alalla Vaasan yliopistossa / korkeakoulussa.
Larimo on kansainvälisen liiketoiminnan ja markkinoinnin strategioiden tutkimusryhmän johtaja Vaasan yliopistossa. Hän on toiminut vuodesta 2012 vuoteen 2016 Vaasan yliopiston kauppatieteellisen tiedekunnan varadekaanina sekä vuonna 2017 kauppatieteellisen tiedekunnan dekaanina. Larimo on vuosina 2010 ja 2015 hoitanut osa-aikaista professuuria Tarton yliopistossa Virossa.


title: Jorma Larimo

text: Larimo on tutkimuksessaan syventynyt ulkomaisiin investointeihin ja divestointeihin sekä yritysostoihin. Hän on tutkinut myös pk-yritysten vientiä ja kansainvälistymistä sekä markkinointistrategioita Itä- ja Keski-Euroopassa sekä Aasian maissa. Professori Larimo on vuodesta 1994 lähtien järjestänyt Vaasassa kansainvälisen liiketoiminnan workshopia ja myöhemmin kolmipäiväistä konferenssia ja tohtoritutoriaalia. Seuraava eli 15th Vaasa Conference on International Business järjestetään Vaasassa elokuussa 2019.


title: Luettelo Suomen taajamista 1970

text: Luettelo Suomen taajamista 1970 käsittää Suomen taajamat vuonna 1970. Tilastokeskus määrittelee Suomen taajamat.


title: Ilmailuvuosi 2012

text: Tämä artikkeli käsittelee vuoden 2012 tapahtumia ilmailussa.


title: Jukka Aaltonen (näyttelijä)

text: Jukka Aaltonen (s. 1957) on suomalainen näyttelijä ja Åbo Svenska Teaterin johtaja vuodesta 2016.


title: Jukka Aaltonen (näyttelijä)

text: Aaltonen on opiskellut Kööpenhaminassa näyttelemistä ja näytellyt Rovaniemen Teatterissa, Kajaanin kaupunginteatterissa, Turun Uudessa Teatterissa, Turun kaupunginteatterissa ja Åbo Svenska Teaterissa.


title: Ilmailuvuosi 2013

text: Tämä artikkeli käsittelee vuoden 2013 tapahtumia ilmailussa.


title: Ilmailuvuosi 2014

text: Tämä artikkeli käsittelee vuoden 2014 tapahtumia ilmailussa.


title: Yhdysvaltain 6. laivasto

text: Yhdysvaltain 6. laivasto () on merivoimien operatiivinen yhtymä ja Yhdysvaltain Eurooppaan sijoitettujen laivastovoimien esikunta. Laivaston esikunta on Napolissa Italiassa ja sen komentajana on vara-amiraali Lisa M. Franchetti.


title: Yhdysvaltain 6. laivasto

text: Laivasto on perustettu helmikuussa 1950 nimeämällä uudestaan aiempi 6. laivasto, joka taas oli vuonna 1948 muodostettu Yhdysvaltain Välimeren laivastosta. Perustamisestaan lähtien laivasto on osallistunut toimiin kaikkialla Välimeren alueella ja toisinaan kauempanakin. Laivaston joukot ovat osallistuneet lukuisiin Naton harjoituksiin, Yhdysvaltain Libanonin maihinnousuun 1958, Jom Kippurin sotaan 1973, Suezin kanavan raivaukseen vuoden 1973 jälkeen, lukuisiin iskuihin Libyaan 1980-luvulla ja Adrianmerelle sijoitettujen joukkojen huolto-operaatioon Jugoslavian hajoamissotien aikana 1990-luvulla. Viimeisimpänä laivasto on osallistunut ilmaiskuihin Libyaan 2011. Laivastoon kuului 2013 operaatio Iraqi Freedomin aikana kaikkiaan 40 alusta, 175 lentokonetta ja 21 000 henkeä. Sukellusveneiden emälaivan "USS Emory S. Landin" palattua Yhdysvaltoihin jäi laivaston ainoaksi pysyvästi sijoitetuksi alukseksi "USS Mount Whitney".


title: Yhdysvaltain 6. laivasto

text:
Aiemmin laivaston esikunta sijaitsi Gaetassa, mutta vuoden 2004 alusta alkaen laivaston esikunta ja Lontoossa sijainnut Yhdysvaltain Euroopan joukkojen laivastoesikunta yhdistettiin.
YHdistämisen jälkeen raportoitiin ainoastaan yhdelle ylemmälle neljän tähden amiraalille, joka oli saman aikaisesti sekä Euroopan että Afrikan laivasto-alueen komentaja. Apulaiskomentajana on kolmen tähden amiraali, joka on samalla 6. laivaston komentaja. Laivaston lippulaivana on "Mount Whitney".


title: Hwarang: The Poet Warrior Youth

text: Hwarang: The Poet Warrior Youth () on televisioyhtiö KBS2:n esittämä eteläkorealainen draamasarja. Sen päärooleissa ovat Park Seo-joon, Go Ara ja Park Hyung-sik.


title: Kebu

text: Sebastian Teir on suomalainen elektronisen musiikin säveltäjä ja esittäjä. Hän käyttää taitelijanimeä Kebu.


title: USS Mount Whitney (LCC-20)

text: USS Mount Whitney (runkonumero LCC-20) on Yhdysvaltain laivaston Blue Ridge -luokan esikuntalaiva.


title: USS Mount Whitney (LCC-20)

text: Alus tilattiin Newport News Shipbuilding and Drydock Companyltä, missä köli laskettiin 8. tammikuuta 1969. Alus laskettiin vesille 8. tammikuuta 1970 ja otettiin palvelukseen 16. tammikuuta 1971 Norfolkin laivastontelakalla Portsmouthissa Virginiassa ensimmäisenä päällikkönään Orlie G. Baird.


title: USS Mount Whitney (LCC-20)

text: Alus sijoitettiin 14. tammikuuta 2005 Yhdysvaltain 6. laivaston esikuntalaivaksi kotisatamanaan Gaeta Italiassa.


title: USS Mount Whitney (LCC-20)

text: Alus lähti 7. lokakuuta 2018 Gaetasta Naton Trident Juncture 2018 -harjoitukseen ja se läpäisi Bonifacion salmen matkallaan länteen. Alus läpäisi 10. lokakuuta Gibraltarin salmen ja se kiinnittyi seuraavana päivänä Lissabonissa Portugalissa Alcantaran risteilyterminaaliin viiden päivän vierailulle, jonka aikana alukselle saapui Naton Naval Striking and Support Forcen henkilöstöä. Alus läpäisi 18. lokakuuta hieman ennen puolta yötä Doverinsalmen matkalla pohjoiseen.


title: USS Mount Whitney (LCC-20)

text: Alus täydensi varastojaan 25. lokakuuta Pohjanmerellä "USNS Leroy Grummanilta". Alus saapui 27. lokakuuta Norjan rannikolle Trondheimin edustalle ja kiinnittyi 3. marraskuuta Trondeheimissa laituriin 31 kahden päivän laivastovierailulle.


title: USS Emory S. Land (AS-39)

text: USS Emory S. Land (runkonumero AS-39) on Yhdysvaltain laivaston Emory S. Land -luokan sukellusveneiden emälaiva.


title: USS Emory S. Land (AS-39)

text: Alus tilattiin Lockheed Shipbuilding and Construction Companyltä Seattlestä Washingtonista, missä köli laskettiin 2. maaliskuuta 1976. Alus laskettiin vesille 4. toukokuuta 1977 kumminaan amiraali Robert L. J. Longin puoliso Sarah H. Long ja otettiin palvelukseen 7. heinäkuuta 1979 Bremertonissa Washingtonissa ensimmäisenä päällikkönään Dennis Y. Sloan.


title: USS Emory S. Land (AS-39)

text: Alus on 2018 sijoitettuna Guamille.


Evankelis-luterilainen kirkko Zimbabwessa () on luterilainen kirkko, joka toimii Zimbabwessa. Kirkon jäsenmäärä on 292 880.


title: Evankelis-luterilainen kirkko Zimbabwessa

text: Kirkon juuret juontavat vuoteen 1903 ja Ruotsin kirkon lähetystyöntekijöiden Etelä-Afrikan Natalista tulleiden evankelistojen työskentelyyn. Zimbabwe eli silloinen Etelä-Rhodesia oli Natalin luterilaisen kirkon lähetyskenttänä. Se alkoi kouluttaa ihmisiä, jotta kääntyneet osaisivat lukea Raamattua itse. Vuonna 1915 mukaan tuli myös terveydenhoito. Ensimmäinen koulutettu afrikkalainen pastori vihittiin Zimbabwessa virkaan 1937. Zimbabwen kirkko itsenäistyi vuonna 1962.


text: Kirkolla on 292 880 jäsentä. 80% jäsenistöstä elää maan eteläosissa. Kirkolla on kaksi raamattukoulua, joissa koulutetaan diakoneja, maallikkojohtajia ja AIDS-työn vapaaehtoisia. Kirkolla on myös neljä sairaalaa, joista yksi toimii samalla sairaanhoitajakouluna. Kirkko ylläpitää neljää ensimmäisen ja seitsemää toisen asteen koulua. Yhdeksässä näistä kouluista on yksiköt näkö- ja kuulovammaisille oppilaille.


title: Telluurihappo

text: Telluurihappo (HTeO) on telluurin happihappoihin kuuluva epäorgaaninen molekyyliyhdiste.


title: Telluurihappo

text: Huoneenlämpötilassa telluurihappo on väritöntä kiteistä ainetta. Yhdiste liukenee veteen ja on heikko happo. Telluurihapon pK-arvo ensimmäiselle deprotonoitumiselle on 7,7. Telluurihappo muodostaa emästen kanssa useita telluraatti- ja vetytelluraattisuoloja. Telluurihappo on melko vahva hapetin. Kuumennettaessa yhdiste hajoaa muodostaen ensin rakenteeltaan polymeerimaista metatelluurihappoa ja noin 300–600 °C:n lämpötilassa telluuritrioksidia.


title: Telluurihappo

text: Telluurihappoa valmistetaan hapettamalla telluuria tai telluuridioksidia vetyperoksidilla, kloorihapolla, typpihapon ja kaliumpermanganaatin tai kromitrioksidin seoksella. Toinen valmistustapa on telluraattisuolojen esimerkiksi bariumtelluraatin reaktio rikkihapon kanssa, jolloin saostuu veteen liukenematonta bariumsulfaattia ja telluurihappo jää liuokseen.


title: Simeon Jerusalemilainen

text: Pyhä Simeon Jerusalemilainen (myös Simon; kuollut 106) oli juutalainen kristitty Jerusalemin piispa yli 40 vuoden ajan sekä marttyyri keisari Trajanuksen vainoissa. Hänen uskotaan olleen yksi Jeesuksen 72 opetuslapsesta ja olleen sama henkilö kuin Matteuksen evankeliumissa mainittu Jeesuksen veli Simon. Kun kuitenkin aramean kielessä ei ole serkkua tarkoittavaa sanaa vaan myös serkkuja saatettiin sanoa veljiksi, katolisen kirkon käsityksen mukaan Simon olisikin itse asiassa ollut Jeesuksen serkku: hänen isänsä Clopas oli Joosefin veli ja äitinsä Maria sukua Neitsyt Marialle. Hänen väitetään olleen läsnä Jeesuksen taivaaseenastumisen aikana ja myös helluntaina. Hän oli perimätiedon mukaan piispa vuonna 62 kuolleen Jaakobin jälkeen. Jerusalemin jouduttua roomalaisten käsiin vuonna 66 ja kristittyjen myöhemmin palattua kaupunkiin Simeon pidätetetiin, häntä kidutettiin ja hän kuoli ristiinnaulittuna marttyyrinä sen vuoksi, että oli juutalainen ja kristitty. Hän oli onnistunut välttämään pidätystä keisari Vespasianuksen ja keisari Domitianuksen aikana, mutta Trajanuksen aikana kuvernööri Herodes Atticus tuomitsi hänet kuolemaan. Hänen väitetään olleen 120-vuotias näihin aikoihin. Pyhimyksen muistopäivää vietetään katolisessa kirkossa 18. helmikuuta, samana päivänä kuin pyhän Helladius Toledolaisen muistopäivää.


title: Simeon Jerusalemilainen

text: Pyhää Simeonia on muistetty roomalaiskatolisessa hetkipalveluksessa seuraavanlaisella latinankielisellä rukouksella:


title: Louis de Bonald

text:
Louis de Bonald, koko nimeltään Louis Gabriel Ambroise, varakreivi de Bonald (2. lokakuuta 1754 Millau – 23. marraskuuta 1840 Millau) oli ranskalainen vastavallankumouksellinen filosofi ja poliitikko. Joseph de Maistren ohella hänet tunnetaan restauraatioajan (1814–1830) johtavana katolisena ideologina.
Hänet tunnetaan erityisesti kehittämistään sosiaaliteorioista, jotka vaikuttivat voimakkaasti ontologiseen kehykseen ja sitä kautta ranskalaisen sosiologian syntymiseen.


title: Louis de Bonald

text: Bonald syntyi vanhan maalaisaatelissuvun perheen ainoana lapsena. De Bonaldin ollessa 4-vuotias hänen isänsä menehtyi. Hänen harras katolinen äitinsä lähetti hänet opiskelemaan oratoriaaniseen Juillyn opistoon ("Collège de Juilly") vuonna 1769. Opintojen päätyttyä vuonna 1772 hän meni monille aatelisnuorukaisille tyypilliseen tapaan armeijan palvelukseen, kunnes joukko-osastonsa lakkauttamisen jälkeen palasi Millauhin vuonna 1776.


title: Louis de Bonald

text: Vuonna 1778 de Bonald meni naimisiin Elisabeth-Marguerite Guibal de Combescuren kanssa. Heille syntyi seitsemän lasta.


title: Louis de Bonald

text: Vuonna 1782 de Bonald valittiin Millaun kaupunginvaltuustoon. Vuonna 1785 provinssin kuninkaallinen kuvernööri nimitti hänet Millaun pormestariksi. Menestyminen pormestarin virassa loi hänelle suosion, jolla hänet vuonna 1790 valittiin uudelleen pormestariksi 293 äänellä 368:sta. Vallankumouksen myötä vuonna 1789 perustettu kansalliskokous oli muuttanut pormestarivirat vaaleilla valittaviksi.


title: Louis de Bonald

text:
Vuonna 1790 kansalliskokous alisti kirkon lainsäädännöllä valtion valtaan, mikä lopullisesti käänsi de Bonaldin vastustamaan vallankumousta ja sai hänet eroamaan Aveyronin alueneuvostosta ("Assemblée départementale"). Vuonna 1791 hän pakeni kahden vanhimman poikansa kanssa Saksaan Heidelbergiin ja liittyi prinssi Condén emigranttiarmeijaan. De Bonald oli reservijoukoissa tukien itävaltalaisjoukkoja, jotka vuonna 1792 hävisivät taistelun Ranskan vallankumouksellisille Jemappesissa Belgiassa.
Maanpakonsa aikana hän kirjoitti vuonna 1796 Saksan Konstanzissa painetun kirjan Teoria poliittisesta ja uskonnollisesta vallasta ("Théorie du pouvoir politique et religieux").


title: Louis de Bonald

text:
Vuonna 1797 de Bonald palasi Ranskaan ja piileskeli Pariisissa. Piileskely päättyy vuonna 1802 Napoleonin armahdukseen ja de Bonald saattoi palata kotiseudulleen Millauhin.
Vuonna hänestä tuli 1806 Mercure de France -kulttuurilehteen toimittaja.
Kieltäydyttyään monista aiemmista Napoleonin hallinnon nimitystarjouksista, hän vastaanotti vuonna 1810 keisarillisen yliopiston neuvoston jäsenyyden.


title: Louis de Bonald

text:
Napoleonin syrjäyttämisen jälkeen vuonna 1814 alkoi Ludvig XVIII valtaannousun myötä Bourbon-restauraation aika, jolloin de Bonald palasi aktiivipolitiikkaan vaikuttaen edustajainhuoneen ("Chambre des députés") jäsenenä vuosina 1815–1823 muun muassa avioeron kieltävän lain säätämiseen.
Vuonna 1822 hän vaikutti merkittävästi lehdistövapauden lakkauttamiseen.
1823 Ludvig XVIII myöntää de Bonaldille varakreivin arvon.
Vuonna 1827 Kaarle X nimittää de Bonaldin sensuurista vastaavan komitean johtoon.
Vuoden 1830 heinäkuun vallankumouksen myötä Orleansin herttua Ludvig Filip I tuli kuninkaaksi syrjäyttäen Kaarle X. De Bonald kieltäytyi vannomasta uskollisuutta uusille vallanpitäjille ja palasi takaisin kotiseudulleen Millauhin, jossa kuoli vuonna 1840.


title: Louis de Bonald

text: Bonald on määritelty ultrien (so. jyrkkien konservatiivien) ja legitimistien (monarkian restauraatiota vaativien) pääideologiksi sekä valtion ja alttarin välisen liiton keskeiseksi julistajaksi. Hänen on katsottu palanneen selkeästi entiseen: puolustamaan järjestystä ja autoritaarisuutta individualismia ja kriittistä nationalismia vastaan. Bonaldin arvostelijoiden mukaan hän ei tuntenut modernia ajattelua vaan rakensi päätelmänsä pelkästään metafysiikkaan ja teologiaan.


title: Louis de Bonald

text:
Bonaldin keskeinen argumentti oli kuitenkin traditio. Historialliseen kokemukseen viitaten hän katsoi, että monarkia oli luonnollinen asia. Hän palaa takaisin Tuomas Akvinolaisen filosofiaan ja näkee ihmiselämän harmonisena kokonaisuutena, jossa suvereniteetti tulee yksin Jumalalta. Tämä valta on delegoitu perheelle, kirkolle ja monarkin johtamalle valtiolle. Kullakin näistä oli omat velvollisuutensa ja auktoriteettisääntönsä.
Tuomas Akvinolaisen tavoin Bonald ei hyväksy tyranniaa, ts. hallitsemista Jumalan ohjeiden vastaisesti. Yksinvaltias ei ollut hänelle tyranni vaan Ranskan vallankumouksen luoma valtio, joka siveettömällä tavalla tuhosi yhteiskunnan tähänastisen harmonian.


title: Louis de Bonald

text: De Bonaldin ajattelua hallitsi voimakas pelko Ranskan vallankumousta kohtaan, mutta lisäksi hän selvästi vierasti urbaanista, kaupallista maailmaa. Hänen mukaansa se lisäsi eroja ihmisten kesken, höllensi perhetraditiota ja ohjasi yhteiskuntaa pelkän rahan ehdoilla toimivaksi. Maalla ihmiset asuivat erillään, mutta olivat sosiaalisesti lähempänä toisiaan kuin kaupungeissa. Bonaldin väitteet lähtivät perinteisestä maan "pyhyyden" kunnioittamisesta, mutta hänen kritiikillään oli kyllä yhteiskunnallista perustaakin.


title: Vaana

text: Vaana Oy (ent. Palvelutili Oy) on suomalainen vuonna 2017 perustettu työntekijöittensä ja perheyritys The Orange Companyn omistama teknologiayhtiö. Vaana syntyi, kun Smartum jakautui kolmeksi eri yhtiöksi alkuvuodesta 2017. Vaana on erikoistunut kansalaisten valinnanvapautta lisääviin ratkaisuihin, ja yrityksen päätuote on valinnanvapaus- ja palvelusetelijärjestelmä.


title: Vaana

text: Vaana pyrkii ratkaisuillaan varmistamaan sosiaali-, terveys- ja varhaiskasvatuspalveluiden vertailun ja valinnan sekä sujuvan rahoituksen ja hallinnon. Yli kymmenen vuoden ajan kehitetyillä palveluseteli- ja valinnanvapausratkaisuilla yritys tähtää kansalaisten päätäntävallan parantamiseen, palveluiden saatavuuden nopeuttamiseen, kilpailun tehostamiseen ja kustannusten säästämiseen.


title: Vaana

text: Vuonna 2010 markkinoille tullut Suomen ensimmäinen sähköinen palveluseteli, Vaana Palveluseteli (ent. Smartum Palveluseteli), on käytössä yli 70:ssä Suomen kunnassa, joiden alueella asuu yli miljoona ihmistä. Vaana Palveluseteliä on kehitetty vuodesta 2008 lähtien yhdessä kuntien ja palveluntuottajien kanssa. Vaana Palveluseteliä vastaanottaa yli 1200 sosiaali- ja terveyspalveluiden ja varhaiskasvatuspalveluiden tuottajaa ympäri Suomen. Vaana uudisti koko verkkopalvelunsa ja sen käytettävyyden vuonna 2018. Uutta OmaVaana-järjestelmää pilotoidaan syksyllä 2018.